text:
पिछला विधानसभा चुनाव में राजद के मिलल हार के जिम्मेदार राजद के राष्ट्रीय अध्यक्ष लालू प्रसाद के बतावत पूर्व मंत्री अखलाक अहमद उनकर इस्तीफा मँगले. लालू का सामने उनुके पार्टी का बइठका में उनके कवनो नेता उनुकर इस्तीफा माँग लेव ई पहिले सोचलो ना जा सकत रहुवे. बाकिर समय का फेर में आपन राजनीतिक ताकत गँवा चुकल लालू के इहो दिन देखे के पड़ल. बाकिर अइसन ना कि बाकियो लोग उनका विरोधे में बा. अखलाक अहमद के भाषण का तुरते बाद ओहिजा मौजूद बिहार राज्य राजद अध्यक्ष डा॰ रामचन्द्र पूर्वे आ प्रधान महासचिव रामकृपाल यादव एकरा के अनुशासन हीनता बतावत अखलाक का खिलाफ कार्रवाई के बाति कहलें. केहू अखलाक के समर्थक ना निकलल आ उनुका के साफ कह दिहल गइल कि पार्टी छोड़ के जाये के बा त जा, जबरिया शहीद बने के कोशिश मत करऽ.
32 total views, 5 views today


c: text/html

text:
विकिपीडिया:आधार
कौनों आधार पन्ना एगो अइसन पन्ना या लेख बा जेवन विकिपीडिया पर अभिन ले अपनी शुरूआती स्थिति में बा आ एम्में बिस्तार कइला क जरूरत बाटे। मने कि, अइसन लेख जवन अबहीं ले कौनों ज्ञानकोशीय स्रोत ना बन पवले बा। एकरा में कम से कम एतना बिस्तार के जरूरत बाटे की ई बिसय के बारे में एक ठो शुरूआती जानकारी देवे लायक बन जाय।
आधार लेख में आमतौर पर चार-पाँच वाक्य होला। हालाँकि, भोजपुरी विकिपीडिया पर बहुत आधार लेख अइसन भी बाड़ें जिन्हन में खाली एकही वाक्य लिखल बा। एही से इन्हन में बिस्तार करि के सुरुआती लेख बनावे खातिर इन्हन में कम से कम दस वाक्य या दू से तीन गो पैराग्राफ जरूर जोड़ल जाय। ई पैमाना भी कौनों आम नियम नइखे, बस ई धियान रहे के लेख में बिसय के बारे में सुरुआती जानकारी पूरा हो जाये के चाहीं।
आमतौर पर संदर्भ न होखे या पाँच से कम संदर्भ होखे तबो लेख के आधार के रूप में टैग क दिहल जाला। अइसना में बिस्तार के साथ इहो जरूरी बाटे कि लेख में पर्याप्त संदर्भ दिहल जाय। सगरी सुरुआती जानकारी के स्रोत के संदर्भ दे के सत्यापन लायक बनावल जाय।
संबंधित अन्य कई चीज लेख में जरूरी होला, जइसे कि फोटो, इंफोबॉक्स, नैविगेशन टेम्पलेट, बाहरी कड़ी इत्यादि। आधार लेख के सुरुआती लेख बनावे खातिर इन्हन के होखल भी जरूरी बाटे।
इहो देखल जाय[संपादन करीं]
- आधार लेखवन के बर्गीकरण - इहाँ सगरी टैग वाली टेम्पलेट के लिस्ट दिहल बाटे जवन आधार लेख के बर्गीकरण करे खातिर इस्तेमाल होलीं।
- आधार श्रेणी - में सगरी अइसन श्रेणी बाड़ी जहाँ आधार लेख राखल बाड़ें। इन्हन में से अपनी पसंद के बिसय अनुसार आधार लेख बीछ के बिस्तार कइल जा सकत बाटे।

robotstxt: allowed

filter: keep


text:
भोजपुरी फ़िल्मो के सुपरस्टार खेसारी लाल यादव की फ़िल्म 'प्रोडक्शन न 5' का मुहूर्त मुंबई के अँधेरी स्तिथ बोरा बोरा में कई फ़िल्मी हस्तियों की मौजूदगी में किया गया. इंडिया ई कॉमर्स ली के बैनर तले बनने जा रही इस फ़िल्म के निर्माता अनिल काबरा और प्रदीप सिंह है वही फ़िल्म का निर्देशन फ़िरोज़ खान द्वारा किया जाएगा. इस फ़िल्म के मुहूर्त के मौके पर कई फ़िल्मी हस्तिया उपस्तिथ थे जिनमे काजल राघवानी, प्रियंका पंडित,अवधेश मिश्रा ,दीपक शाह, दुर्गाप्रसाद मजूमदार, यश कुमार, राकेश मिश्रा, संजय पांडेय, अयाज़ खान, माया यादव, काजल यादव, मोहिनी घोष, त्रिशा खान, हैप्पी राय,पप्पू खन्ना, सतीश जैन, करन पाण्डेय, आदित्य मोहन, रीतू पाण्डेय, किरण सिंह, इसरार खान, रतना पांडेय, शुभम तिवारी, माया यादव, काजल यादव, कनक पांडेय, रजनीश मिश्र, आज़ाद सिंह, प्यारे लाल यादव, प्रियंका सिंह, रत्नाकर, मधुकर आनंद, स्वीटी सिंह, पप्पू खन्ना, रिकी गुप्ता, पुष्प वर्मा, भावना चौहान, भूपेन्द्र सिंह, अमरीश सिंह, घुंघरू, रविन्द्र टुटेजा, अनिल चौरसिया, काया शर्मा, चांदनी वर्णवाल, विनय बिहारी, राजेश पप्पू, अनवर ,जय सिंह, रवि भूषण, नागेश मिश्र, शैलेन्द्र सिंह, कमल यादव, नीलाभ तिवारी, सम्मी तिवारी, संजय सिंह राजपूत, अरविन्द चौबे , गुरजंट सिंह, बलजीत सिंह, जसवंत, संजय केसरी, प्रदीप गुप्ता, बादशाह, राकेश तिरपथी, निशांत सिंह, के.डी.दिनकर, इब्रा खान, हीरा यादव, गाज़ी, पूजा रजक, करिश्मा मित्तल, रविन्द्र जैन, सहित अन्य कई जाने माने फ़िल्मी हस्तिया शामिल हुई.
Top Ten Bhojpuri Legend, Films, Actor, Actress, Singers, Albums, Songs, Video, Music Company and Production Company


text:
स्टार पवन सिंह, सेक्सी बाला अक्षरा सिंह, खलनायक संजय पांडे आ डांसिंग क्वीन सीमा सिंह के जलवा लोग के एके साथे देखे के मिली एह शुक का दिने मुंबई में रिलीज होखत ‘बजरंग’ में. गुरुजी फिल्म्स इंटरनेशनल के एह फिल्म के निर्माता जे.पी. सिंह आ निर्देशक नंदकिशोर महतो हउवें. एह फिल्म में पवन सिंह आ अक्षरा सिंह के जोड़ी देखनिहारन के दिल जीत ली.
निर्माता जेपी सिंह एहसे पहिले ‘तोहरे कारण गईल भईंसिया पानी में’ आ ‘पायल’ जइसन सुपर डुपर फिल्म बनवले रहलें.
‘बजरंग’ के गीतकार जहांगीर आरजू, मुन्ना दूबे आ विनोद पासवान, संगीतकार ओम झा, एक्शन निर्देशक जग्गू सेठ, नृत्य निर्देशक कानू मुखर्जी आ कहानीकार संतोष मिश्रा हउवें.
एह फिल्म के बड़का कलाकारन का अलावे जय सिंह, उमेश सिंह, देव सिंह आ मास्टर वरुण सिंह के अभिनयो के लाजवाब जलवा देखे के मिली.
(स्रोत – शशिकांत सिंह, रंजन सिन्हा के रपट)
24 total views, 2 views today


text:
मशहूर भोजपुरी गायिका प्रतिभा सिंह के नयका म्यूजिक एलबम देवी गीतन पर आधारित भजन के होखी. एकरा के नाम दिहल गइल बा ‘महिमा माई के’ आ एकरा के ‘स्काई’ म्यूज़िक कंपनी तैयार करत बिया. एहमें आठ गो भजन रही जवना के सुरबद्ध कइले बाड़न सुपरिचित संगीतकार नगेन्द्र चौधरी. गीतकार हउवें तारकेश्वर मिश्र ‘राही’, उमेश छैला, ड़ॉ.अभिज्ञात, शशिधर सिंह, आ रमेश सिंह. एह गीतन के रिकार्डिंग पूरा हो चुकल बा आ स्काई प्रबंधन के दिहल जानकारी अनुसार एकर शूटिंग जल्दिये शुरू होखी.
मालूम होखे कि प्रतिभा सिंह के एक दर्ज़न से बेसी कैसेट, सीडी आ म्यूजिक एलबम बन चुकल बा जवना में चर्चित बा छैला रंगदार चाहीं, पनवा खिला के सैंया, पिया नम्बर वन, मेहरारू ना पईबऽ वगैरह. ऊ कुछ फिल्मन में पार्श्वोगायन कइले बाड़ी आ कुछ फिल्मन में अभिनयो. जइसे कि ‘भाई होखे त भरत नियन’, ‘ बहिना तोहरे खातिर’, ‘रमौलवाली’ वगैरह.
26 total views, 2 views today


text:
पिछला दिने स्टार आ गायक पवन सिंह के फिल्म ‘वीर बलवान’ के शानदार मुहूर्त पवन सिंह आ कल्पना के आवाज़ में गाना रिकार्डिंग क साथे मुंबई के अंधेरी स्थित एम4यू स्टूडियो में सिनेमा भोजपुरी के दिग्गजन के जमावड़ा बीच भइल. एकर निर्माता हउवें बाबू त्यागी. जिनकर फिल्म ‘अन्धा कानून’ जल्दिए रिलीज होखे वाली बा. ‘वीर बलवान’ के निर्देशित करीहें राजू. जिनकर निर्देशित फिल्म ‘राखेला शान भोजपुरिया जवान’ जल्दिए रिलीज होखे वाला बा.
मुहुर्त पर नारियल फोड़े के परंपरा जानल मानल निर्माता-निर्देशक विमल कुमार निभवलें. एह फिल्म के प्रेजेन्ट करत बाड़ें हीना आई एन.सी.. एसोसिएट प्रोड्यूसर हउवे अजय कुमार, गीत संगीत विनय बिहारी के, आ कहानी लिखले बाड़े मनोज टाइगर.
मुहुर्त पर बधाई देबे वालन में निर्माता निर्देशक विमल कुमार, निर्देशक असलम शेख, निर्माता इश्तियाक शेख ‘बंटी’, मनोज टाइगर, बृजेश त्रिपाठी, संजय पांडे, दिलीप सिन्हा, एहसान खान, अनिल यादव, माया यादव, शमीम खान, दीपक भाटिया, कैमरा मैन एस. जहांगीर, डांस मास्टर संजय, एडीटर गोविंद दुबे, पीआरओ शशिकांत सिंह आ रंजन सिन्हा वगैरह मौजूद रहलें.
फिल्म सितम्बर महीना से फ्लोर पर जाई.
(शशिकांत सिंह रंजन सिन्हा के रपट)


text:
नयी दिल्ली 19 अगस्त. कांग्रेस अध्यक्ष राहुल गांधी शनिचर का दिने अपना निकालल नेता मणिशंकर अय्यर के फेरु से अपना गोल में शामिल क लिहलें. गुजरात चुनाव का बेरा मणिशंकर नरेन्द्ग मोदी के नीच आदमी बतवले रहलें जवना का बाद कांग्रेस उनका के अपना गोल से बाहर निकाल दिहले रहुवे.
अब सोशल मीडिया पर पढ़े के मिलत बा कि पाकिस्तान जा के ओहिजा के सेनाध्यक्ष के अँकवारी भरे वाला पंजाब सरकार में मंत्री नवजोत सिंह सिद्धू पाकिस्तान से मणिशंकर का तरफदारी में हुक्मनामा ले के आइल बाड़ें आ कांग्रेस ओकर पालन फटाफट कर दिहलसि.
वइसे आधिकारिक रूप से कांग्रेस के महासचिव अशोक गहलोत के कहना बा कि अनुशासन समिति मणिशंकर के निलम्बन रद करे के सिफारिश कइले रहुवे जवना के राहुल गाँधी मान लिहलें आ मणिशंकर के फेरु से कांग्रेस में शामिल कर लीहल गइल बा.
14 total views, 1 views today


text:
धनबाद के डिप्टी मेयर रह चुकल नीरज सिंह के गाड़ी प आजु साँझ कुछ लोग ताबड़तोड़ फायरिंग क के नीरज सिंह समेत चार लोग के जान ला लीहल. एह घटना का बाद से धनबाद आ झरिया में तनाव पसर गइल बा, हत्या कइला का बाद हत्यारा अपना गाड़ी से भाग परइले सँ. नीरज के चचेरा भाई आ झरिया के विधायक संजीव सिंह के घर हत्या का जगहा का नियरे बा. नीरज सिंह आ संजीव सिंह में पटत ना रहुवे. नीरज सिंह के पिता राजनारायण सिंह के कई बरीस पहिले निधन हो चुकल बा. राजनारायण सिंह के भाई सूर्यदेव सिंह कोयलांचल के दबंग विधायक रहलन. ई परिवार बलिया जिला के गोन्हिया छपरा के हवे. कुछ दिन पहिले विधायक संजीव सिंह के एगो आदमी के दिनदहाड़े गोली मार के खून क दीहल गइल रहुवे आ ओह मामिला में नीरज सिंह के नाम सामने आइल रहल. दूनू गिरोह का बीच के ई खूनी खेल बरीसन से चलत आइल बा आ आगहूं जारी रहे के अनेसा नकारल ना जा सके.
अयोध्या के राम जनम भूमि पर सदियन से चलत आइल विवाद का धर्म आ आस्था से जुड़ल बतावत सुप्रीम कोर्ट सलाह दिहलसि कि सगरी फरीक मिल बइठ के एकर समाधान निकाल लेसु. मुख्य न्यायाधीश इहो कहनी कि अगर आपसी बातचीच से मामिला ना लिपटल तबे अदालत एह विवाद प फैसला देबे के सोचीं. डॉ सुब्रह्मण्यम स्वामी अदालत से एह मामिला के जल्दी से जल्दी निपटारा करे के अरजी लगवले बाड़न आ ओही अरजी प अदालत आपन राय जाहिर कइलसि.
चइती रामनवमी का मौका प राज्य के सगरी शक्तिपीठन आ मन्दरन के सुरक्षा चउकस करे के निर्देश दिहले बाड़न मुख्यमंत्री योगी आदित्यनाथ.
बिहार में आपन स्टार्ट अप शुरु करे वालन के बिहार सरकार का तरफ से दस लाख रुपिया के कर्जा बिना ब्याज के दीहल जाई. एह बात के एलान आजु मुख्यमंत्री नीतीश कुमार कइलन आ कहलन कि एह काम ला पाँच सौ करोड़ रुपिया के वॆचर कैपिटल फंड बनावल गइल बा.
बिहार के स्थापना दिवस के मौका प काल्हु से तीन दिन ले पूरा राज्य में रंगारंग सांस्क़तिक कार्यक्रम के आयोजन होखे जा रहल बा. मुख्य समारोह पटना के गाँधी मैदान में होखी. एही मौका प सगरी सरकारी कॉलेजन आ विश्वविद्यालयन में फोकटिया वाईफाई देबे के शुरुआतो कइल जाई.
33 total views, 1 views today


text:
अध्याय – 2 “देश के भीतर मूलभूत एकीकरण -१”
प्रशासनिक एकीकरण
अभी तक ले हमनी के पहिला अध्याय में देखनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| बहुत मुश्किल से सारा राज्यन के एकीकरण कईलेजा| हर जगह पाकिस्तान अउरी राजा राजवाडान के मंशा के मात देत भारत में राज्यंन के विलीनीकरण करवावे के सफल भईलेजा| राज्यंन के एकीकरण भईला से समस्या ख़त्म ना हो गईल रहे| अब चुनौती देश के भीतर होखे वाला हलचल से रहे| श्रृंखला के एह कड़ी के दूसरा अध्याय में मूल रूप से देश के भीतर मूलभूत एकीकरण के बारे में बात होई| सबसे पाहिले देश के भीतर होखे वाला प्रशासनिक एकीकरण के बारे में चर्चा होई|
हमनी के पहिला अध्याय में देखनीजा कि कईसे भारत के राज्य एकीकरण के निति से प्रभावित रहे| विलीनीकरण से पाहिले जतना भी राज्य रहीसन, सारा राज्यन के आपन प्रशासनिक व्यवस्था रहे, बहुत सारा राज्यन के आपन मुद्रा रहे| एगो गैरलोकतांत्रिक शासन रहे| सारा राज्यंन के भौगोलिक, आर्थिक, सामाजिक अउरी सांस्कृतिक स्तिथि के मूल्यांकन करके एगो यूनिफार्म रूप से प्रशासन के गठन कईल बहुत आसान काम ना रहे| प्रशासनिक एकीकरण में सबसे पाहिले भारत के एगो लोकतान्त्रिक देश के रूप में गढ़ल गईल|
हिन्दुस्तान जईसन देश जहाँ विविधता के गहराई के नापल बहुत मुश्किल होला ओहिजा पुरान रीती रिवाजन के तुर के सबके साथ ले चले के चुनौती सामने लउकत रहे| अइसना में पुरान व्यवस्था आ कानून से काम ना चल सकत रहे| तब जरूरत पडल एगो आइन के जवना के हमनी के संविधान कहिनाजा| काफी मेहनत अउरी लगन के मदद से संविधान सभा के लोग भारत के संविधान के रूप रेखा तईयार कईलस|
देश के एकीकरण से पाहिले राज्यंन के टैक्स वसूले के तरीका दोसर रहे| पाहिले जागीरदारी व्यवस्था लागू रहे| जागीरदार लोग राजान के बहुत सारा काम संभालत रहे| जागीरदार लोग के सामान्यतः लघु शासक भी कहल जात रहे| इ लोग टैक्स इकठ्ठा करत रहन जा आ ओकर हिसाब रखत रहन जा| लेकिन टैक्स के रेट का होखे के चाही इ ओह जागीरदारन के विवेक प निर्भर करत रहे| न्यायपालिका के सिस्टम भी बहुत अलग रहे| ओहिजा जज लोग के न्युक्ति राजा करत रहन|
बहुत सारा राज्यन लगे संहिताबद्ध कानून लागु ना रहे| अइसन जज लोग के कवनो ख़ास महत्त्व ना रहे| काहे कि राजा आ दीवान जब मन करत रहे तबे जज लोग के हटा के मनपसंद जज के न्युक्ति कर लेत रहे लोग| राजा आ दीवान खुद अपना राज्य में न्यायपालिका अउरी विधायिका के काम करत रहे| कुछ राज्यंन में बहुमत के आधार प विधायिका आ प्रशासन के व्यवस्था बनावल जात रहे लेकिन कुछ में राजा के हाथे वीटो पॉवर रहत रहे|
सत्ता के स्थानांतर के समय प्रान्त के प्रशासन क्षमता एगो उच्च मानक प चहुप गईल रहे| कानून के एगो समान प्रणाली अउरी संगठित न्यायपालिका आ प्रशासन के उपलब्ध करवावे के देश सक्षम हो चुकल रहे| सरकारी निति के निष्पक्ष कार्यान्वयन अउरी सही मायने में मूल्यांकन करे के स्तिथि सही रहे| अंग्रेजन के जमाना से ही सार्वजनिक सेवान के संरचना के ढांचा के निर्माण कईल गईल संस्था जवना में अनुभवी पुरुष लोग, जे प्रतियोगी परीक्षा के आधार पर चयन कईल जात राहे अउरी प्रशिक्षित कईल जात रहे ओह लोग के जिला स्तर प प्रशासनिक जिम्मेदारी दिहल गईल अउरी निर्णायक पदन प बईठावल गईल ताकी प्रशासनिक व्यवस्था में चार चाँद लगावल जा सके|
आज जेकरा के हमनी के आई.ए.एस. ऑफिसर कहिनीजा| ओह व्यवस्था में बिल्कुल छेड़ छाड ना कईल गईल| चुकी आज भी एह विषय के लेके समयानुसार चर्चा होत रहेला| जिला स्तर प एह लोग के बिना चुनाव के एह से बईठावे के निर्णय लेवल गईल ताकी राज्य अउरी केंद्र के बीचे एगो समन्यव बईठावल जा सके|
एगो बड़ा गंभीर प्रश्न इ उठेला कि सरकार के संसदीय स्वरुप में देश चलावे खातिर प्रधानमंत्री पद खातिर चुनाव होला, राज्य में मुख्यमंत्री खातिर भी चुनाव होला लेकिन जिला स्तर प जिला चलावे खातिर प्रतियोगी परीक्षा से काहे लेवल जाला? खैर जिला पार्षद जईसन पद के भी उपयोग कईल गईल लेकिन हर जगह पंचायत स्तर प मुखिया, सरपंच आ जिला पार्षद के शक्ति बदलत रहेला| हैदराबाद अउरी मैसूर के सामने जवन समस्या रहे उ काफी आसान रहे| हैदराबाद में पुलिस एक्शन के बाद पूरा शक्ति केंद्र के हाथ में आ गईल अउरी प्रांतीय शक्ति राज्य के हाथे थमा देवल गईल|
लेखापरीक्षा अउरी लेखा खातिर जिम्मेदारी नियंत्रक अउरी भारत के ऑडिटर जनरल के हाथे मिलल| बाकी के जतना भी छोट छोट राज्य रहीसन जवन भारत में एकीकरण कईली सन ओकनी साथे भी कवनो ख़ास दिक्कत ना रहे| उदारहण के रूप में भोपाल, मणिपुर, त्रिपुरा अउरी विलासपुर आदि| चीफ कमीशनर एक-एक गो ऑफिसर के नियुक्त करके प्रशासन संभाले के जिम्मेवारी दे दिहले| चीफ कमिशनर राज्य मंत्री के अधीन होके बजट प काम करत रहले|
जब तक के संविधान विश्वास में ना आ जाए तब तक एगो समिति के गठन कईल गईल जवन चीफ कमीशनर के प्रशासनिक मामला प सलाह दे सको| ओह समिति में संविधान सभा के ही लोग शामिल रहे| दिक्कत तब खड़ा होत रहे जब बड राज्य के बात आवत रहे जवन छोट छोट राज्यन के मर्ज करके बनावल रहे| उदहारण के रूप में उड़ीसा अउरी मद्रास जवन बड राज्य रही सन| ओह सब राज्यन के जिला स्तर प अउर तुरल गईल ताकि प्रशासन के संभालल जा सको|
ओह घरी कवनो व्यवस्था बन ना पावल रहे तब तक एगो छोटा टर्म खातिर काम चलाऊ शासन प्रणाली बनावल गइल, ठीक ओसही जईसे जोगाड़ बाँधल जाला| असली चुनौती इ रहे कि परमानेंट हल कईसे निकालल जाव| पूरा देश के एगो धागा में बाँध के चलावे खातिर एगो यूनिफार्म कानून व्यवस्था आ प्रशासन के जरूरत रहे| जब ले देश के लोगन में समानता अउरी बराबरी के भावना खुद मन में जागृत ना होई तब ले देश सुचारू रूप से ना चल पाई| एही से संविधान के एगो व्यावहारिक पक्ष में देखल जाला जवन एह प्रकार के विश्वास जगावेला|
तब शुरू भईल उ प्रक्रिया जवना के तहत एगो अईसन प्रशासनिक ढांचा तईयार करके के काम शुरू भईल जवन गाँव से उठके केन्द्रीय सचिवालय तक चहुपे| एह सब खातिर ओह लोग के पर्याप्त कर्मचारी के भी जरूरत रहे जवन निचे के लेके ऊपर तक काम करो| ओकरा के खोजे खातिर भी अलग से काम शुरू भईल| एकरा अन्दर भी बहुत सारा चुनौती आइल कि पदन के रैंक कईसे बनावल जाव| सैलेरी के ढांचा कईसे होखे के चाही|
सबसे पाहिले सचिवालय बनावे खातिर काम शुरू भईल जवना के गाँव से जोड़ल जा सको| टैक्सेशन प्रणाली सजातीय बनावल बहुत जरूरी रहे ताकी सारा लोग सामान रूप से टैक्स भर सको| टैक्स लोग भरी तबे नु कर्मचारी लोगन के वेतन दिआई| राजस्व खातिर एगो बोर्ड के गठन कईल गईल| न्यायपालिका के एगो नया रूप देवे के जरूरत रहे जवन केंद्र अउरी प्रांतीय स्तर प निष्पक्ष रूप से काम कर सके| हाई कोर्ट के मॉडल बनावे के प्रक्रिया अभी बाकी रहे|
त्रावणकोर अउरी कोचीन दुनो के आपन-आपन विधायिका एगो विस्तृत मताधिकार प काम करत रहे| चुकी विधायिका बनावल एह से जरूरी रहे काहे कि केंद्र खातिर एगो संविधान बनावे के रहे| ओह संविधान सभा में उपस्तिथि अनिवार्य रहे| मध्य भारत में इंदौर अउरी ग्वालिअर से सबसे ज्यादा सदस्य के चुनल गईल रहे| इंदौर अउरी ग्वालिअर से क्रमशः पंद्रह अउरी चालीस सदस्य चुने के कहाईल रहे जबकी बाकी के प्रदेश से बीस-बीस गो सदस्य संघ के विधान मंडल खातिर चुने के आदेश रहे| लेकिन कुछ राज्य जईसे राजस्थान औरी पेप्सो अभी तक विधान मंडल के गठन ना कईले रहे|
ओह लोग के सलाह देवल गईल कि जल्दी से चुनाव करा के विधान मंडल के गठन कर लेस लोग| एकरा पीछे दू गो कारन रहे पाहिला इ कि प्रशासनिक मशीनरी अभी तक विश्वास में ना आ पाइल रहे| दूसरा इ कि नया संविधान आईला के बाद 1952 में सार्वभौमिक मताधिकार के आधार प संघ अउरी प्रान्त दुनो स्तर प एक साथे चुनाव होखे वाला बात तय रहे| तब तक त्रावनकोर-कोचीन, मध्य भारत अउरी स्वराष्ट्र मात्र तीन गो प्रान्त विधानमंडल के गठन कर पावल रहे| जेकर अभी तक ना हो पावल ओकरा जगह नॉन-ऑफिसियल लोगन के संदस्य बनाके ओह लोग के प्रतिनिधित्व के जगह के भरल गईल|
भारत-पाक विभाजन के समय जतना भी अंग्रेज ऑफिसर्स रहन जा रिटायर होत रहन जा| पाकिस्तान में भईल कि जतना भी मुस्लिम ऑफिसर्स रह्सन सभ के सभ ओह लोग के पद के भर दिहले जा| लेकिन भारत में एह सब के भरे खातिर प्रशासनिक सेवा के पद के ओसही रखल गईल| ओह में आई.ए.एस. अउरी आई.पी.एस. के न्युक्ति होखे शुरू हो गईल| ओकरा बाद संविधान विश्वास में आइल अउरी काम करे शुरू कईलस| एही संविधान के सहारे आजादी के बाद प्रशासन में पहिला सुधार सार्वभौमिक मताधिकार के आधार प सरकार के संसदीय स्वरुप के शुरुआत के साथे भईल| चुकी इ बात त जान गईनी जा कि राज्यन के एकीकरण हो चुकल बा| लेकिन पूरा देश के प्रशासन कईसे चलावल जाव इ एगो बड चुनौती रहे| तब पूरा देश के राज्य, जिला, तहसील के रूप में विकेंद्रित कईल गईल ताकी एगो जवाबदेही प्रशासन के व्यवस्था कईल जा सको| एह प्रक्रिया के सत्ता के विकेंद्रीकरण कहल जाला|
एकरा अलावां अभी बहुत कुछ बाकी रहे जवना से प्रशासनिक व्यवस्था के सुधारल जा सको| समयानुसार जब जब जरुरत पडल तब तब संभावित बदलाव आइल| लेकिन ओह घरी जरूरी इ रहे कि एगो टेम्पररी हल निकालला के बाद परमानेंट हल खोजल जाव| जवना में काफी हद तक सफल भी भईले जा| देश के भीतर अभी बहुत चीज के एकीकरण बाकी रह गईल रहे| एह सीरीज के अगिला कड़ी में आर्थिक एकीकरण के बारे में चर्चा होई|
Support us
Hard work should be paid. It is free for all. Those who could not pay for the content can avail quality services free of cost. But those who have the ability to pay for the quality content he/she is receiving should pay as per his/her convenience. Team DWA will be highly thankful for your support.


text:
दुनिया का साथही भारतो चीन से आइल कोरोना वायरस के मार से जूझ रहल बा आ सभे अपना अपना बेंवत भा कूवत भर एह काम में मदद करे में लागल बा. गोरखपुर के भाजपा सांसद आ फिल्म अभिनेता रवि किशनो बतौर सांसद मिलेवाला आपन एक महीना के तनखाह प्रधानमंत्री राहत कोष में देबे के एलान कइले बाड़न. एहसे पहिले रवि किशन गोरखपुर ला जरूरी स्वास्थ्य उपकरण अउर दवाई खरीदे ला जिलाधिकारी के अपना सांसद निधि से 50 लाख रुपिया दिहले बाड़न.
जानेजोग बा कि भाजपा अध्यक्ष जे.पी.नड्डा सगरी सांसदन से एक महीना के सैलरी पीएम रिलिफ फंड में दान करे के निहोरा कइले बाड़न आ एही अपील के धेयान में राखत रवि किशन ई दान कइले बाड़न. उनुकर कहना बा कि सभे केहु रे चाहीं कि जतना हो सके एह काम में मदद करे.
अपना सांसद रवि किशन के एह काम से उनुका क्षेत्र के लोगो खुश बा. ओह लोग के कहना बा कि उनुकर सांसद जनसरोकार के मामिलन में कबो पीछे ना हटसु.
14 total views, 1 views today


text:
भोजपुरी भाषा के प्रचार प्रसार आ विकास खातिर बिहार भोजपुरी अकादमी से मिलल अकादमी सम्मान भोजपुरी मेगा स्टार मनोज तिवारी राजभवन के वापिस भेज दिहलन. कुछ दिन पहिले पटना में भइल भोजपुरी अकादमी के कार्यक्रम में राज्यपाल डी.वाई. पाटिल के हाथे मनोज तिवारी के ई सम्मान दिहल गइल रहुवे बाकिर बिहार भोजपुरी अकादमी का ओर से भोजपुरी गायकन आ कलाकारन के अनदेखी होखला से दखी होखे मनोज तिवारी ई फैसला लिहलन.
चर्चित गायक भरत शर्मा आ गायिका पद्मश्री शारदा सिंन्हा आ तमाम भोजपुरी सितारन का साथे अकादमी के दोयम दर्जा के बेवहार से आ अवधी गायिका मालिनी अवस्थी के भोजपुरी अकादमी के ब्रांड अम्बेसडर बनवला से मनोज तिवारी दुखी बाड़न. कहतारें कि हमनी के भोजपुरी फिलिम इंडस्ट्री में रवि किशन, दिनेशलाल यादव ‘निहुआ’, पवन सिंह आ कल्पना पटवारी जइसन लोगो बा जे भोजपुरी भाषा के बहुते प्रचार प्रसार कइले बा आ करत बा बाकिर ओह लोग के भोजपुरी अकादमी सम्मान के लायक समुझल त दूर ओह लोग के अपना कार्यक्रम में नेवतबो ना कइलसि. ई दख के बात बा आ तमाम भोजपुरी कलाकारन के अपमान बा.
मनोज तिवारी के कहना बा कि अगर अकादमी चर्चित गायक भरत शर्मा भा चर्चित गायिका शारदा सिन्हा के आपन ब्रांड अम्बेसडर बना लेव त उ सम्मान वापिस ले लीहें. इहो कहलन कि बिहार सरकार से उनुका कवनो गिला शिकवा नइखे. शिकायत बा त भोजपुरी अकादमी के एह नयका फैसला से.
(शशिकांत सिंह, रंजन सिन्हा)
36 total views, 2 views today


text:
देहरादून। स्वच्छता अभियान के तहत मातृभूमि सेवा संगठन रामनगर डांडा, थानों और वन विभाग थानों के संयुक्त अभियान में भुंइया मंदिर से वन विभाग की चौकी सैन चौकी तक स्वच्छता अभियान चलाया गया। कार्यक्रम में वन विभाग के रेंजर एन• एल• डोभाल और वन विभाग के थानों रेंज के समस्त कर्मचारी/ अधिकारी तथा मातृभूमि सेवा संगठन के अध्यक्ष अमित कुकरेती, महामंत्री सुमन देव तिवारी, कोषाध्यक्ष महेश कोठारी,आशीष रावत, मीडिया प्रभारी अंकित तिवारी, योगेश कोठारी, कुसुम तिवारी, सोमबाला सकलानी, रुचि कोठारी, लक्ष्मी कोटनाला, रीना कोटनाला, सारिका कोठारी, शालिनी कोठारी, चंपा देवी,पवन मनवाल, उदित तिवारी, मंदीप पंवार, राहुल तिवारी, बादल, अनुज तिवारी, दुर्गा प्रसाद कोटनाला, चंडी प्रसाद कोटनाला, अशोक तिवारी, जगबीर सिंह नेगी, अंशुल कठैत, विकास रावत, गिरीश तिवारी, महिपाल सिंह कृषाली,वंश कोठारी, प्रियांशु कोठारी,संरक्षक जगदीश ग्रामीण सहित रामनगर डांडा, कुड़ियाल, थानों के युवाओं ने बड़ी संख्या में हिस्सा लिया।
———————————————————–


text:
मोबाइल फोन
मोबाइल फोन या मोबाइल (इ के सेलफोन आ हाथफोन भी कहल जायेला) एक तरह के टेलीफोन हवे जे बेतार के होला आ आसानी से कहीं ले जाइल जा सके ला। टेलीफोन के तरे ईहो आदमी के आवाज के इलेक्ट्रानिक सिग्नल में बदल देला आ एक ठो नेटवर्क द्वारा एक जगह से दूसरा जगह भेजे ला, दूसरा ओर से मिले वाला अइसने इलेक्ट्रानिक सिग्नल के वापस आवाज में बदल के सुनावे ला।
बात करे के अलावा, आज के मोबाइल के अउरी बहुत सारा उपयोग बा, जइसे मैसेज भेजल, चैट कइल, गेम खेलल, फोटो खींचल, इंटरनेट सर्फिंग कइल आ बीडियो देखल। नया ज़माना के मोबाइल फोन के स्मार्टफोन कहल जाला जिनहन में बहुत सारा मोबाइल एप इंस्टाल कइल जा सके ला आ बिबिध रूप में इस्तमाल कइल जा सके ला।
मोस्फेट, क्या लार्ज स्केल इंटीग्रेशन, सुचना थिअरी आ सेल्यूलर नेटवर्क के क्षेत्र मे बिकास होखला के चलते सस्ता मोबाइल संपर्क के बिकास भइल। दुनिया के पहिला मोबाइल फोन, जॉन ऍफ़॰ मिटचेल द्वारा[1][2] आ मार्टिन कूपर द्वारा मोटोरोला कंपनी के खातिर बनावल गइल, 1973 में प्रदर्शित एह फोन के वजन लगभग 2 किलो रहल।[3] 1979 मे निप्पोन टेलीग्राफ आउर टेलीफोन कंपनी जापान मे पहिलका सेल्यूलर नेटवर्क चालू कइलस। मोटोरोला के DynaTac 8000x हाट मे मिले वाला पहिलका मोबाइल फोन रहे।. 1983 से 2014 ले, दुनिया भ मे मोबाइल फोन के परजोग सात अरब से बेसी हो गइल; एतना मे धरती प हर केहू के एगो मोबाइल फोन मिल सकेला.[4] 2016 के पहिलका तिमाही मे, सभ से बेसी स्मार्टफोन Samsung, Apple and Huawei बनइले रहे; स्मार्टफोन sales represented 78 percent of total mobile phone sales.[5] For feature phones (slang: “dumbphones”) 2016 तक ले [update], the largest were Samsung, Nokia and Alcatel.[6]
इतिहाससंपादन
रेडियो इंजीनियरी के सुरुआती दौर में लोग ई सोच लिहले रहल कि भाबिस्य में हाथ में ले के रेडियो टेलीफोन से बात कइल जा सकी। साल 1917 में फिनलैंड में एरिक टाइगरस्टेड पेटेंट खाती परचा भरलें, "पाकेट-साइज के फोल्ड होखे वाला टेलीफोन खातिर जेह में बहुत पातर कार्बन माइक लागल रहल"। सेलुलर फोन सभ के पहिला पूर्बज सभ रेडियो सिग्नल आधारित बात करावे वाला यंत्र रहलें जिनहन के प्रयोग जहाज आ रेल में चालक दल के लोग द्वारा आपस में बात करे खातिर सुरू भइल। दूसरा बिस्व जुद्ध के बाद के दौर में पाकेट में समा जाए वाला टेलीफोन बनावे खाती दौड़ सुरू भइल। मोबाइल फोन के बिकास क्रम के कई जेनरेशन में बाँट के देखल जाला, पहिलका के जीरो जेनरेशन (0G) कहल जाला आ एह जमाना के मोबाइल फोन रेडियो आधारित रहलें, सेलुलर नेटवर्क आधारित ना रहलें आ बहुत महँगा रहलें। एहमें बेल सिस्टम के बनावल "मोबाइल टेलीफोन सर्विस" आ एकरे बाद के वर्जन "इम्प्रूव्ड मोबाइल टेलीफोन सर्विस" के नांव गिनावल जा सके ला।
1945 में, मोबाइल टेलीफोन क शून्य पीढ़ी (0G) शुरू करल गइल रहल। उ समय क अन्य तकनीकन के तरह, इ में एकल, शक्तिशाली बेस स्टेशन शामिल रहल, जौन एक व्यापक क्षेत्र के कवर करत रहल, आ प्रत्येक टेलीफोन प्रभावी रूप से एक चैनल के पूरे क्षेत्र पर एकाधिकार करत रहल। आवृत्ति क पुनः प्रयोग आ अंतरण क अवधारणा, तथा अन्य अवधारणन क संख्या जौन आधुनिक सेल फोन तकनीक के गठन क आधार ह, उ के U.S. Patent 4,152,647 में सबसे पहिले वर्णित करल गइल रहल, जौन चार्ल्स ए. गलैड़न आ मार्टिन एच. पैरेलमन के 1 मई, 1979 में जारी करल गइल, दुनों ही लास वेगास, नेवाडा के रहल आ उनके द्वारा संयुक्त राज्य अमेरिका क सरकार क सौंपल गइल रहल।
ई सभे अवधारणन क पहिला अवतार ह जौन मोबाइल टेलीफोनी में अगिला बड़ कदम, एनालॉग सेल्युलर टेलीफोन के गठन के आधार बनल। इ पेटेंट में शामिल अवधारणन के (कम से कम 34 अन्य पेटेंटन में उद्धृत) बाद में कई उपग्रह संचार प्रणाली में विस्तारित करल गइल रहल। बाद में सेलुलर प्रणाली से डिजिटल प्रणाली में अद्यतन, इ पेटेंट के क्रेडिट देवेला।
एक मोटोरोला अनुसंधानकर्ता आ शासनात्मक,मार्टिन कूपर, के व्यापक रूप से अनु वाहन सेटिंग में हाथ के उपयोग खातिर पहला व्यावहारिक मोबाइल फोन के आविष्कारक मानल जयेला। 17 अक्टूबर, 1973 में "रेडियो टेलीफोन प्रणाली" में अमेरिका के पेटेंट कार्यालय के द्वारा कूपर के आविष्कारक घोषित करल गइल आ बाद में अमेरिका पेटेंट 3906166 जारी करल गइल रहल। एक आधुनिक, कुछ भारी वहनीय चोगा के प्रयोग करके, कूपर 3 अप्रैल, 1973 के बेल लेबोरेटरीज के एक प्रतिद्वंद्वी डा. योएल एस. एंगेल के एक हाथ के मोबाइल फोन पर पहिला बार फोन कईलन।
1979 में, NTT द्वारा जापान में पूरा शहर में पहिला वाणिज्यिक सेलुलर नेटवर्क शुरू करल गइल रहल। पूरी तरह से स्वचालित सेलुलर नेटवर्क के पहिला बार 1980 के दशक के शुरू से मध्य तक (1G पीढ़ी) शुरू करल गइल। 1981 में नॉर्डिक मोबाइल टेलीफोन (NMT) प्रणाली डेनमार्क, फिनलैंड, नार्वे आ स्वीडन में शुरू भइल रहल।
1983 में, मोटोरोला ड्य्नाTAC, संयुक्त राज्य अमेरिका में FCC के द्वारा अनुमोदित पहिला मोबाइल फोन रहल। 1984 में, बेल लेबोरेटरीज द्वारा आधुनिक व्यावसायिक सेलुलर प्रौद्योगिकी के विकसित करल गइल (ज़्यादातर गलैड़न के, पैरेलमन पेटेंट पर आधारित), जौन एकाधिक केन्द्र नियंत्रित बेस स्टेशनन (सेल साइटों) के नियोजित करले, प्रत्येक छोट क्षेत्र (एक सेल) के सेवा उपलब्ध करत रहल। सेल साइट इ तरह से स्थापित भइल कि सेल आंशिक रूप से अतिच्छादन करत रहले। एक सेलुलर प्रणाली में, एक बेस स्टेशन (सेल साइट) आ एक टर्मिनल (फोन) के बीच सिग्नल केवल इतना प्रबल होवे के चाही की उ इ दुनों के बीच पहुँच सके, ताकि विभिन्न कोशिकाअन में बातचीत के अलग करे खातिर उहे चैनल एक साथ इस्तेमाल किरल जा सके।
सेलुलर प्रणालि के कई प्रौद्योगिकी उछाल के आवश्यकता रहल, हवाले सहित, जेसे मोबाइल फोन के सेल के बीच कूच करते हुए बातचीत जारी रखे के गुंजायश रहल। इ प्रणाली में बेस स्टेशनन आ टेलीफोन दुनों में चर संचरण शक्ति शामिल बा (बेस स्टेशनन द्वारा नियंत्रित), जौन रेंज आ सेल के आकार में भिन्न संभव बनवलस। जब इ प्रणाली में विस्तार आ क्षमता के निकट पहुंचल, विद्युत पारेषण के कम करे के क्षमता द्वारा नया कोशिका के जुड़ल मुमकिन बनल, जे के परिणाम अधिक, छोट कोशिका आ इ प्रकार अधिक क्षमता। इ वृद्धि क सबूत के अभी भी कई पुरान में, लंबा सेल साइट टावरन पर देखल जा सकत बा जौन टावरन के ऊपरी हिस्से पर कौनो एंटीना ना रहल। इ साइट द्वारा मूलतः बड़ बड़ कोशिका बनल, आ इहे खातिर उके एंटीना ऊंच टावरन के ऊपर स्थापति रहल; टॉवर इ तरह से डिजाइन करल गइल रहल ताकि प्रणाली के विस्तार होखे-सेल के आकार सिकुड़ सकें- एंटीना के कम करल जा सकत बा उनके मूल मस्तूल पर सीमा के कम करे खातिर।
डिजिटल 2G (दूसरी पीढ़ी) सेलुलर प्रौद्योगिकी पर पहिला "आधुनिक" नेटवर्क प्रौद्योगिकी 1991 में फिनलैंड मे
संदर्भसंपादन
- ↑ John F. Mitchell Biography
- ↑ Who invented the cell phone?
- ↑ Heeks, Richard (2008). "Meet Marty Cooper – the inventor of the mobile phone". BBC. 41 (6): 26–33. doi:10.1109/MC.2008.192.
- ↑ "Mobile penetration". 9 July 2010.
Almost 40 percent of the world's population, 2.7 billion people, are online. The developing world is home to about 826 million female internet users and 980 million male internet users. The developed world is home to about 475 million female Internet users and 483 million male Internet users.
- ↑ "Gartner Says Worldwide Smartphone Sales Grew 3.9 Percent in First Quarter of 2016". Gartner. Retrieved 21 May 2016.
- ↑ "Nokia Captured 9% Feature Phone Marketshare Worldwide in 2016". Strategyanalytics.com. 24 February 2017. Retrieved 7 September 2018.


text:
– प्रशांत निशांत
बालाजी सिनेविजन प्रा. लि. के बैनर तले बन रही भोजपुरी फिल्म “दिल ले गईल ओढ़निया वाली” की शूटिंग की शुरूआत पिछले दिनों मुंबई के मड-आईलैण्ड स्थित सुतारवाडी में की गयी. निर्माता पप्पू भाई, राजेश सिंह व संजय कनूगा निर्मित इस फिल्म का मुर्हूत क्लैप वाराणसी के गुरूजी बृजेश्वर नीलकंठ शास्त्री जी के हाथों दिया गया.
इस फिल्म में भोजपुरी के नये स्टार खेसारीलाल यादव, शशिमोहन सिंह, अंजना सिंह, प्रिया कपूर, आनंद मोहन, मनोज टाईगर, रत्नेश बरनवाल, रंजीत कुमार सिंह, आशा शर्मा, जय सिंह, जसवंत कुमार, बालेश्वर सिंह, प्रिया पाण्डेय, सोनिया मिश्रा, संजय वर्मा व रजनीश झांजी की प्रमुख भूमिकाए हैं. फिल्म के निर्देशन की कमान संभाली है ‘ओढ़निया कमाल करे’ जैसे सुपरहिट फिल्म के निर्देशक अरविंद चौबे ने. फिल्म के निर्माता पप्पू भाई व राजेश सिंह मुंबई सर्किट के भोजपुरी फिल्मों के सबसे बड़े वितरक है. फिल्म के संगीतकार मधुकर आनंद, गीतकार विनय बिहारी, प्यारेलाल यादव व कृष्णा बेदर्दी, छायांकन प्रमोद पाण्डेय, एक्शन दिलीप यादव, लेखक मनोज कुशवाहा, व क्रिएटिव प्रोडयूसर आशिष एस. ठाकुर हैं. निर्माता पप्पू भाई, राजेश सिंह व संजय कनूजा के अनुसार “दिल ले गईल ओढ़निया वाली” रोमांटिक लव स्टोरी फिल्म हैं.
फिल्म की शूटिंग इन दिनों मुंबई में जोर-शोर से जारी है.


text:
जुल्म के तूफान के रउरे कहीं, कबले सहीं / मनोज भावुक
KKGlobal}}
जुल्म के तूफान के रउरे कहीं, कबले सहीं
खुद ना काहें बन के तूफानी हवा उल्टे बहीं
भेद मन के मन में राखब कब ले अइसे जाँत के
आज खुल के बात कुछ रउरो कहीं, हमहूँ कहीं
का हरज बाटे कि ख्वाबे के हकीकत मान के
प्यार के दरियाव में कुछ देर खातिर हम दहीं
घर बसल अलगे-अलग, बाकिर का ना ई हो सके
रउरा दिल में हम रहीं आ हमरा में रउरा रहीं
छल-कपट आ पाप से जेकर भरल बा जिन्दगी
कुछ हुनर सीखे बदे तऽ पाँव हम ओकरो गहीं
जिन्दगी के साँच से महरूम बाटे जे गजल
ओह गजल के हम भला 'भावुक' गजल कइसे कहीं


text:
जिला वाराणसी, ब्लाक चिरईगांव , गांव उमराहाँ । इहां के दलित बस्ती में पीढ़ियो से बीस घर के लोग के पास आवास ना होवे से इन लोगन के टूटल फूटल झोपड़ी में जिन्दगी गुजारे के पड़त हव।
दलित बस्ती के शकुन्तला देवी, पप्पू, चन्दा देवी, सुदामा इन लोगन के कहब हव कि हमने के उमर लगभग साठ साल के हव। हमने टूटही छत के नीचे आपन जिन्दगी गुजार दिहली। लेकिन अभहीं तक सरकारी आवास नाहीं मिलल। केतना प्रधान भइलन लेकिन कोई नाहीं सुनलेस। इहां के कुछ अदमिन के कहब हव कि हमने बनारस जाके गारा मट्टी करीला तब जाके दू रोटी के आगम होला। अगर हमनी आवास खातिर प्रधान से कहल जाई त ओन कहियन कि पहिले दस हजार रूपइया जमा करा तब मिली। एकरे बारे में जब गांव के प्रधान सुर्य कुमार पटेल से पूछायल त ओन कहलन कि मार्च 2013 महीना में पूरे गांव के सर्वे भयल रहल। बी.पी.एल. सूची के हिसाब से डेढ़ सौ आवास के प्रस्ताव देहले हई जब पास हो जाई तब दे दिहल जाई।


text:
बिहार में कामयाबी के झंडा गड़ला का बाद डी.एस. फिल्म्स एंटरटेन्मेंट के एक्शन फिल्म ‘फौजी’ के शानदार प्रदर्शन मुंबई में हो रहल बा. एगो जाबांज फौजी के रजत पट पर जीवंत करे वाला शिवम तिवारी के दर्शकन से जवन प्यार आ समर्थन मिलल बा ओकर जादू मायानगरी मुंबईओ में जारी रही, लागत बा. श्रीनाथजी प्रोडक्शन के राजेश सिंह ‘फौजी’ के मुंबई के 15 सिनेमाघरन में एक साथ रिलीज करत बाड़े.
निर्देशक पराग पाटिल एह फिल्म से शिवम के कैरियर के एगो नया ऊंचाई दिहले बाड़न आ भोजपुरिया ही-मैन का रूप में शिवम तिवारी के दर्शकों सकार लिहले बाड़े, शिवमे के लिखल कथा-पटकथा वाला ‘फौजी’ के संवाद लिखले बाड़े जितेन्द्र सुमन आ कैमरा सम्हरले जगमिंदर हुंडल. विनय बिहारी के गीतन के संगीत से संवरले बा राज सेन-आर.पी. ठाकुर के जोड़ी आ नृत्य निर्देशक हई ओमी. यू.डी. मूवी के प्रस्तुति एह फिल्म के सह-निर्माता यूनुस अंसारी आ दसमेर तिवारी हउवें.
‘फौजी’ में सैनिकन के पारिवारिको जिनिगी के फिल्मांकित कइल गइल बा कि कइसे सीमा पर दुश्मन से लड़ेवाला फौजौ अपने गांव-घर-परिवार में बेगाना बनि जाला. एह हालात से लड़े वाला फौजी बनल शिवम के साथ दिहले बाड़ी रानी चटर्जी. दोसर कलाकारन में प्रमुख बाड़न सुधीर दलवी, विनय बिहारी, समीर शेख, संदीप तिवारी, दीपक भाटिया, संजय श्रीवास्तव, मीनाक्षी, माया यादव, जीतेन्द्र सिंह, अजय चोपड़ा, आईटम गर्ल दीपा आ मेहमान कलाकार सुदीप पांडे अउर मनोज टाईगर.
(स्रोत : समरजीत)
18 total views, 4 views today


text:
उपराष्ट्रपति चुनाव में वेंकैया नायडू के जीत त पहिलहीं से तय मानल जात रहुवे बाकिर वोट का बाद देखल गइल कि उनुका 516 वोट मिलल बा. जबकि भाजपा के गणित रहल कि उनुका 502 वोट मिली. भाजपा के दू गो सांसद वोट देबे ना आ पवलें. विपक्षो के 12 गो सांसद गैरहाजिर रहलें र् 11 गो वोट गलत पड़ल.
एह चुनाव में अबले भइल चुनावन में सबले बेसी मतदान भइल. साल 2002 में भैरों सिंह शेखावत के उपराष्ट्रपति बनावे बेरा 759 वोट पड़ल रहुवे. नायडू 272 वोट से जीतलें जबकि विपक्षी उमीदवार गोपालकृष्ण के 244 गो वोट मिल पावल.
उपराष्ट्रपति चुनइला का बाद वेंकैया नायडू कहनी कि उहाँ के प्रधानमंत्री नरेन्द्र मोदी समेत सगरी गोल के नेता लोग के आभार जतवनी. कहनी कि उपराष्ट्रपति संस्था के उपयोग राष्ट्रपति के हाथ मजबूत करे ला करब आ ऊपरी सदन के मर्यादा कायम राखब.
20 total views, 1 views today


text:
ऊ आज़ादी एहू से खास रहे कि खुद तत्कालिन ब्रिटिश कलेक्टर जे.सी.निगम आधिकारिक तौर पर प्रशासन स्वतंत्रता सेनानी चित्तू पांडेय के सौंप देले रहलें. ई बात भारते के इतिहास में ना, ब्रिटिश हिस्ट्री में भी दर्ज बा. लेकिन ई कमाल भइल कइसे ? अइसन ना रहे कि अंग्रेज बलिया वाला क्रांतिकारी लोग के कुचले के कोशिश ना कइले स. खूब कइलें स. बहुत लोग मूअल. लेकिन बलिया के खून में देशभक्ति खातिर उबाल आ देश से प्रेम कुछ बेसिए रहे. आज़ादी खातिर प्रेम जरूरी बा. प्रेम सब करवा लेला.
इहे हाल वीर कुँवर सिंह के समय आरा के रहे. 1857 के स्वतंत्रता संग्राम के नींव पर ही 1947 के आजादी के महल खड़ा भइल. अंग्रेजन खातिर 1857 के क्रांति के सबसे खतरनाक योद्धा रहलें बाबू कुँवर सिंह. तबे नू उनका से कई बार आमना सामना के युद्ध करे वाला एगो अंग्रेज अफसर डगलस उनका बारे में लिखले बा कि “कुँवर अगर जवान होता तो उसने कब का अंग्रेजों को भारत से बाहर खदेड़ दिया होता”.
त अइसन रहल बा भोजपुरिया धरती जहाँ आज अमृत महोत्सव के लेके कुछ बेसिए जूनून बा. एहू इलाका के युवा लोग सोशल मीडिया पर प्रोफाइल्स के डीपी के बदलके तिरंगा लहरा रहल बा. घरे-घरे तिरंगा फहरावे के तइयारी कर रहल बा. इहवों सेल्फी विद तिरंगा एगो अभियान के रूप लेवे जाता.
भारत के आज़ादी के 75 साल पूरा होखे वाला बा त ओकर जश्न ‘आजादी का अमृत महोत्सव’ के रूप में पूरा देश में मनावल जाता. देश भर में कई तरह के कार्यक्रम के आयोजन कइल जाता. रउरा सब के मालूमें बा कि प्रधानमंत्री नरेंद्र मोदी 12 मार्च 2021 के ‘आजादी का अमृत महोत्सव’ के शुरुआत साबरमती आश्रम से एगो पदयात्रा के हरी झंडी देखाके कइले रहलें. दरअसल, 12 मार्च 1930 के राष्ट्रपिता महात्मा गांधी नमक सत्याग्रह के शुरुआत कइले रहले. 2020 में नमक सत्याग्रह के 91 बरिस पूरा भइल त केंद्रीय संस्कृति और पर्यटन मंत्रालय 75 किलोमीटर के पदयात्रा के आयोजन कइलस. ओही समय एह महोत्सव के रूपरेखा तय करे खातिर गृहमंत्री के अध्यक्षता में एगो राष्ट्रीय क्रियान्वयन समिति बनावल गइल. देश के 75 वीं वर्षगांठ के मतलब 75 साल के सफर पर विचार, 75 साल के उपलब्धियन पर चिंतन, 75 पर एक्शन आ 75 पर संकल्प शामिल बा, जवन स्वतंत्र भारत के सपनन के साकार करे खातिर आगे बढ़े के प्रेरणा दी.
ई उत्सव, महोत्सव, हर घर तिरंगा आ सेल्फ़ी विद तिरंगा के आयोजन लोग के एक-दोसरा से जोड़े खातिर आ आज़ादी के सही मतलब समझे-समझावे खातिर कइल जा रहल बा. आज़ादी के संघर्ष आ लोकतंत्र के महत्व लोग भुलाइल जाता. कहल जाला कि जे आपन इतिहास भुला जाला, ओकर भूगोल बदले लागेला. एकरा के अउर व्यापक अर्थ में, अउर गहराई से समझला के जरूरत बा. दरअसल आज़ादी के संबंध खाली देश से नइखे, हमनी के जीवन से बा. एह से आज़ादी के असली मतलब समझल जरूरी बा. जोश से भरल भोजपुरिया लोग के त अउर समझे के जरूरत बा काहे कि बिना होश के जोश अक्सर गलत दिशा में ले जाला. आखिर आजादी ह का ?
एगो गुलाम आदमी बाहरे से ना, भीतरो से गुलाम होला काहे कि ओकरा मन के भा मन से कुछुओ त होला ना. बलुक साँच कहीं त ओकर मन ओकर रहबे ना करेला. ओकरा त दोसरा के हिसाब से चले के पड़ेला. ठीक ओइसहीं नफरत आ कुंठा भरल मन के हालत होला. नफरत अपना हिसाब से आदमी के चलावेला. प्रेम में मन क्रिएटिव होला…कंस्ट्रक्टिव होला. नफरत में डिस्ट्रक्टिव.
आजादी के मूल में प्रेम बा. देश से प्रेमे रहे कि देश आजाद भइल. फेर से प्रेम पैदा कइल जाय. प्रेम रही त देश सुरक्षित रही. देश प्रगति करी. ना त जाति-पाति, धर्म-सम्प्रदाय, पार्टी-पउआ के दीवार पर नफरत के आग में देश धधकते बा. बात-बात पर रेल के पटरी उखाड़े आ रेल जरावे के काम होते बा. नफरत में आदमी अपनो माथा फोरेला. अपनो घर, अपनो देश फूँक देला.
प्रेम मानवीय गुण ह. नफरत दानवीय. प्रेम से भरल आदमी दोसरा के हृदय परिवर्तन क सकेला. नफरत से भरल आदमी नफरते पैदा करी. जहाँ नफरत रही, उहाँ आजादी रहिये नइखे सकत.
असली आजादी ह अपना के नफरत से मुक्त कइल. असली आजादी ह अपना के निगेटिविटी से मुक्त कइल. काहे कि जवना मन में ई सब रही उ मन उन्मुक्त कइसे रही? आज़ाद कइसे रही? उ त रात-दिन इर्ष्या, द्वेष, साजिश, सियासत आ नकारात्मकता के गुलामी के जंजीर में जकड़ल रही. ऊ जहाँ रही दुर्गंध फइलाई, जहर बोयी त जाहिर बा कि उहाँ खाली तनाव आ अशांतिये रही.
असली आजादी ह अमन हासिल कइल. अमन मन में. अमन समाज में. अमन देश में. जवना घर में दिन रात लड़ाई-झगड़ा होला, कुकुराहट होला, ऊ घर बर्बाद हो जाला. उहाँ कवनो क्रिएटिव काम होइए ना पावे. सभकर दिमाग दोल्हा-पाती में लागल रहेला.
वैचारिक मतभेद संभव बा बाकिर मतभेद के मतलब इर्ष्या, द्वेष, साजिश, लड़ाई ना ह. मतभेद के उदेश्य अल्टरनेटिव के सुझाव ह. विपक्ष के भूमिका सरकार के विरोधे कइल ना ह, बलुक देश के बेहतरी खातिर सरकार के सही निर्णय में साथो दीहल ह.
दरअसल, जेकरा अंदर दया, करुणा आ प्रेम के भाव ना होई, ओकरा ई कुल्ही बुझइबे ना करी. माता-पिता भी कई गो बिंदु पर, कई गो बात पर अपना संतान के विरोध करेलें बाकिर ऊ विरोध बेहतरी खातिर होला. बात बस अतने बा. एही भाव के समझे के बा. जेल भी सुधार खातिर बनल. कोर्ट भी दूनू पक्ष के बात निष्पक्ष होके सुने आ न्याय करे खातिर बनल बाकिर जहाँ-जहाँ करप्शन घूस गइल, उहाँ से नैतिकता गायब हो गइल आ साथ हीं असल आजादी ख़तम हो गइल.
अब देश जाति-पाति, गोल-गुट आ कई गो खेमा में बंट के विरोध करे खातिर विरोध करता. एह में सच्चा आदमी अकेला पड़ जाता. झूठा भा लबरा झूठ के भी अइसे आ एतना गावत बाड़न स कि लोग के झुठवे साँच लागे लागत बा. इहे खतरनाक बा.
दरअसल, आदमी के अंदर आदमीयत ना रही, दया, करुणा आ प्रेम के भाव ना रही त एही तरह के विरोध होई. विरोध करे खातिर विरोध. अइसना में चलनियो हँसेला सूप के जेकरा में सहत्तर गो छेद.
स्वार्थ, नफरत आ अहंकार के चलते देश आ समाज में उथल-पुथल बा. आजाद देश में आम आदमी घुटन महसूस करता. प्रेम, सौहार्द आ मानवता के संचार क के देश के हर नागरिक के आजादी के एहसास करावल जा सकता. प्रेम अंगुलीमाल के बदल देलस. डाकू रत्नाकर के महर्षि बाल्मीकि बना देलस. प्रेम में ह्रदय परिवर्तन के ताकत होला. जेकरा के आपन समझल जाई, ओकरा से प्रेम होखबे करी. कम से कम अपना-अपना ईगो के खोल से बहरी निकल के देश के हर नागरिक के आपन समझल जाय. असल आजादी इहे बा.
विश्व के सामने सीना तान के खड़ा होखे के बा त एक-दूसरा के टाँग खींचे के बजाय एक-दूसरा के हाथ मजबूती से थाम्हे के पड़ी. इहे राष्ट्र हित में बा आ एही खातिर ‘ आज़ादी का अमृत महोत्सव’ आयोजित भइल बा.
( लेखक मनोज भावुक भोजपुरी साहित्य और सिनेमा के जानकार हैं.)
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Article in Bhojpuri, Bhojpuri
FIRST PUBLISHED : August 10, 2022, 17:11 IST


text:
सिनेमा भोजपुरी में मंहग सेट लगावे के परंपरा नइखे रहल. बाकिर पिछला दिने फिल्म ‘बिगुल’ खातिर पूरा दस लाख रुपिया लगा के एगो सेट लगावल गइल इलाहाबाद में. सेट एगो जेल के रहुवे.
नमन इंटरप्राइजेज के बैनर तले बनत ‘बिगुल’ के कथा पटकथा खुद निर्देशक रविकांत लिखले बाड़ें जबकि संवाद मनोज पांडे आ रविकांत के लिखल बाॆ गीतकार रविकांत आ एस. कुमार, संगीतकार नजाकत सुजाद, डायरेक्टर ऑफ फोटोग्राफी रूपांग आचार्य, प्रोडक्शन डिजायनर संजय यादव, एडीटर गोपाल राधानी, नृत्य निर्देशक अशोक मयंक आ मारधाड़ निर्देशक हउवें हीरा यादव.
‘बिगुल’ के कलाकारन में हैदर काजमी, अक्षरा सिंह, जितेन्द्र यादव, श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.
(शशिकांत सिंह रंजन सिन्हा के रपट)


text:
पिछला दिने पहली फरवरी के मुंबई में भोजपुरी के एगो खास काव्य संध्या के आयोजन भइल. खास एह माने में कि मराठी भाषी प्रबुद्ध लोग के मानस के मर्म छू लिहलसि भोजपुरी कविता.
आयोजन करवले रहल सामाजिक सांस्कृतिक संस्था “सेतु” आ जगहा रहे पश्चिमी मुंबई के रोटरी क्लब हॉल. एह “भोजपुरी संगोष्ठी आ काव्य संध्या” में मारीशस से आइल विदुषी डा॰ सरिता बुधु के दू गो किताब, “भोजपुरी बोलऽ” आ ” सहज भोजपुरी व्याकरण” के विमोचन विश्व भोजपुरी सम्मेलन के अध्यक्ष सतीश त्रिपाठी का हाथे करावल गइल.
काव्य संध्या में भोजपुरी के मशहूर कवि आ गीतकार डा॰ अशोक द्विवेदी, डा॰ कमलेश राय, डा॰ प्रकाश उदय अपना गीत आ कवितन के जीवन्त प्रस्तुति दे के ओहिजा मौजूद मराठी आ भोजपुरी जनमानस के मर्म छू लिहले. संवेदना आ लोक लालित्य का साथे गहीर अनुभूति से उपजल गीतन से सुननिहार लोग रसविभोर हो गइल.
अगिला दिने दू फरवरी के मुंबई विश्वविद्यालय के हिंदी विभाग का कैंपस के भौतिकी सभागारो में भोजपुरी संगोष्ठी के आयोजन भइल. एहिजो विश्वविद्यालय के छात्र आ प्राध्यापकन का सोझा कविवर डा॰ अशोक द्विवेदी, डा॰ कमलेश राय आ डा॰ प्रकाश उदय अपना कवितन के सस्वर पाठ से भोजपुरी के वैविध्य भरल, जीवन्त आ प्रभावी कविता संसार से उपस्थित समुदाय के साक्षात्कार करवले.
एह संगोष्ठी में हिन्दी विभागाध्यक्ष डा॰ रतन कुमार पाण्डेय, डा॰ करुणा शंकर उपाध्याय, डा॰ सरिता बुधु आ रिटायर्ड मुख्य सचिव सतीश त्रिपाठी भोजपुरी साहित्य संस्कृति आ समाज के खासियत पर आपन विचार प्रकट कइले.


text:
का जमाना आ गयो भाया,सगरी चिजुइया एक्के भाव बेचाये लगनी स। लागता कुल धन साढ़े बाइसे पसेरी बा का। कादो मतिये मराइल बाटे भा आँखिन पर गुलाबी कागज के परदा टंगा गइल बा,जवना का चलते नीमन भा बाउर कुल्हि एकही लेखा सूझत बाटे। मने रेशम में पैबंद उहो गुदरी के। मने कुछो आ कहीं। मलिकार के कहलका के आड़ लेके आँखि पर गुलाबी पट्टी सटला से फुरसते नइखे भेंटत। मलिकार कहले बाड़े, ठीक बा, बाक़िर समय आ जगह का हिसाब से कुछो कहल आ कइल जाला। अपना लालच में मलिकारो के बदनाम करे के कवनो मोका बांव नइखे जाये देवे के, बस अपना आँखिन पर गुलाबी पट्टी सटा जाये के चाही। बेचारी हरिनंदी (हिंडन नदी) एहनी लोगन का चलते हर घरी पीरे में जी रहल बाड़ी।अइसने कुल्हि करतूतन का चलते दुबराय के काँट हो गइल बाड़ी आ उनुका जल के हाल जनि पुछीं महाराज, छुवाते खजुहट ध लेवेला। एह जुग में विसेश्रवा रिसि रहतें त नहइते कहाँ आ कवन जल दूधेश्वर नाथ के चढ़वतें? उजरी काकी के सहर के पहिलका नागरिक बनते दिन पलट गइल, चीन्हलो बन्न क देले बाड़ी, सरकारी ऑफिस में बइठला में तौहीन बुझाये लागल, त केराया पर ऑफिस लियाइल बा। सरकारी ऑफिस में बइठ के गुलाबी कागज के पट्टी साटे में कुछ दिकत होत रहे। अब जवन पइसा सहर के विकास में लागे के चाहत रहे, उ पइसा केराया में जा रहल बा उहो केकरा जेब में, बूझत रहीं। अब गुलाबी पट्टियो सटला में कवनो दिकत नइखे। साटीं, साटीं, खूब साटीं, जइसे मोट परत भइल सूझल बन्न हो जाई, फेरु त मुँहकुरिये ढहा जाये से केहुओ नइखे बचा सकत।
एह घरी मनराखन पांडे के नाकि के तागत ढेर बढि गइल बुझता, उहो सूंघ लीहलें आ भोरही से बउवाये लगलें। तनि हई देखS उजरी काकी के हो, ई त दोसरो के जमीन कब्जिया के ओहपर आपन मोहर लगावे खाति अकुलाइल बाड़ी। खाली मोहरे लागवे भर के बाति होखत तबो एगो बाति रहित। इहाँ त ओकरा के बेचे खाति पहिलही से रेहड़ी-पटरी वालन से बयाना अपने करिंदन से पकड़वा रहल बाड़ी।अरे भाई उ जगहिया त एगो मार्केट के पार्किंग खाति बा। फेरु उहाँ के लो आपन वाहन खड़ा करे खाति कहवाँ जइहें ? उनुका ई बुझाते नइखे। आ बुझइबो करी त कइसे बुझाई, ओहुओ में उनुका हिस्सा पहिलही से तय हो चुकल बा। अब अइसन कुछ होखी त मार्केट वाला लो स्टे लेबे करी त ओहमें गरीबे-गुरुबा नु पेराई। फेरु ओहनी के भरमा के आपन काम निकरिहें भा ओहनी उसुकइहें जवना से कि उहाँ के माहौल बाउर होखी। वाह रे ! सहर के पहिलका नागरिक उजरी काकी। सहर तहरा के पा के नीमन से अघा रहल बा हो।
मनराखन के एगो चेला बतवलस कि अइसन खेला ई उजरी काकी एक-दू जगह आउर क चुकल बाड़ी। उजरी काकी के एगो करिंदा ह बखोरना। असल में एह कुल्हि में बखोरने के दिमाग चलेला। उ उजरी काकी के समुझा-बुझा के आ गुलाबी माला पहिरा के खूबे माल कमा चुकल बा। बखोरना उजरी काकी के संगे मिल के रेहड़ी पटरी वालन के बसावे के नाँव पर कियोस्क दोसरा के दिया गइल आ फेरु रेहड़ी-पटरी वालन से केराया असुला रहल बा। मने जियलका त छोड़े के नइखे मुअलको हजम करे के भरपूर इंतजाम। कुछ अइसने खेला इहवों खेले के फेरा में बखोरना उजरी काकी के मिला के क रहल बा। ई दूनों मिल के नगर आयुक्तों के लपेटले बाड़ें स। मने बनूक त एहनी के बा आ कन्हा सरकारी।मने उहो सहर का बीचो-बीच। मनराखन पांडे बेचारु ठीके नु क़हत बाड़ें ‘बरियरा चोर सेंध में गावे’। ई कुल्हि खेला हरिनंदी के सहर में चल रहल बा। मने ऐतिहासिक नदी के सहर के ऐतिहासिक खेला। जय हो बाबा दूधेश्वर नाथ के, रउवो साक्षी बानी। हमनी का संगे रउवो खेला देखीं ए बाबा।
जयशंकर प्रसाद द्विवेदी
संपादक
भोजपुरी साहित्य सरिता


text:
अयोध्या एसएसपी जोगेंद्र कुमार का आगरा तबादला,आशीष तिवारी होंगे अयोध्या के नए एसएसपी
लखनऊ-:
=======
?यूपी में 25 अईपीएस अफसरो का तबादला।
?12 जिलों के कप्तान बदले गए।
?रविंद्र गौड़ डीआईजी एसआईटी लखनऊ।
?अमित पाठक एसएसपी मुरादाबाद बने।
?जोगेंद्र कुमार एसएसपी आगरा बने।
?शलभ माथुर एसएसपी मथुरा बने।
?आशीष तिवारी एसएसपी अयोध्या बने।
?विपिन मिश्रा एसपी जौनपुर बने।
?रमेश एसपी फतेहपुर बने।
?सुनीती एसपी औरैया बनीं।
?अजय पाल शर्मा एसपी रामपुर बने।
?अनुराग आर्या एसपी मऊ बने।
?अनुराग वत्स एसपी कानपुर देहात बने।
?सत्यार्थ अनिरुद्ध एसएसपी एसटीएफ बने।
?अवधेश पाडेय एसपी मिर्जापुर बने।
?श्रीपति मिश्रा एसपी देवरिया बने।
?देवरंजन वर्मा एसपी बलरामपुर बने।
?हिमांशु कुमार एसपी सुल्तानपुर।
?अमित कुमार एसपी एसटीएफ वाराणसी बने।
?राठौर किरीत एसपी एसआईटी बने।
?प्रहलाद सिंह,हरीश चंद्रा,शिव हरि मीणा।
?सुरेंद्र बहादुर,सचिंद्र पटेल,राठौर किरीत,राधे श्याम।
?कुलदीप नारायण झांसी भेजे गए।


text:
इतिहास
बीतल समय के अध्ययन कइल आ ओकरा के कौनों तरीका से दर्ज कइल इतिहास (अंगरेजी: History, हिस्ट्री) हवे। लिखाई के सुरुआत से पहिले के समय के अंगरेजी में प्रीहिस्ट्री कहल जाला। इतिहास एगो ब्यापक शब्द हवे जेह में खाली भर पुराना समय के घटने सभ ना आवे ला बलुक एह घटना सभ संबंधी यादगार, सामग्री के कलेक्शन, इनहन के सुबेवस्थित कइल, प्रस्तुत कइल आ बिबेचन कइल - ई सबकुछ सामिल बाटे। इतिहासकार लोग बीतल जमाना के बारे में ज्ञान हासिल करे के कोसिस करे ला आ एकरा खातिर इतिहासी सामग्री भा स्रोत सभ पर निर्भर करे ला जिनहन में पुरान अवशेष, लिखल सामग्री, मुँहजबानी चलल चलि आ रहल बिबरन-बरनन आ इकोलॉजिकल चीन्हा सभ सामिल बाड़ें।
इतिहास के आधार आ स्रोत[संपादन करीं]
इतिहास के मुख्य आधार युगविशेष आ घटनास्थल के उ अवशेष हवे जा जवन कौनौ ना कौनो रूप में प्राप्त होखेला। जीवन के बहुमुखी व्यापकता के कारण स्वल्प सामग्री के सहारे विगत युग अथवा समाज के चित्रनिर्माण करल दु:साध्य बा। सामग्री जेतने अधिक हो जायेला ओही अनुपात से बीतल युग तथा समाज के रूपरेखा प्रस्तुत करल साध्य हो जायेला। पर्याप्त साधनन के होते हुए भी ई नईखे कहल जा सकत बा कि कल्पनामिश्रित चित्र निश्चित रूप से शुद्ध या सत्य ही होखी। एहिसे उपयुक्त कमी के ध्यान रखके कुछ विद्वान् कहेलन जा कि इतिहास के संपूर्णता असाध्य जईसन बा, फिर भी यदि हमनी के अनुभव आ ज्ञान प्रचुर होई त, इतिहासी सामग्री के जाँच-पड़ताल से हमानी के कला तर्कप्रतिष्ठत होखे आ कल्पना संयत आ विकसित होखे त अतीत के हमनी के चित्र अधिक मानवीय आ प्रामाणिक हो सकत बा। सारांश ई बा कि इतिहास के रचना में पर्याप्त सामग्री, वैज्ञानिक ढंग से उ का जाँच, उ से प्राप्त ज्ञान के महत्व बुझे के विवेक के साथ ही साथ ऐतिहासक कल्पना के शक्ति तथा सजीव चित्रण के क्षमता के आवश्यकता बा। याद रखे के चाहिं कि इतिहास ना त साधारण परिभाषा के अनुसार विज्ञान ह आ ना केवल काल्पनिक दर्शन या साहित्यिक रचना ह। इ सबके यथोचित संमिश्रण से इतिहास के स्वरूप रचल जायेला।
इतिहास न्यूनाधिक ओही प्रकार के सत्य ह जईसन विज्ञान आ दर्शनन के होखेला। जवन प्रकार विज्ञान अ दर्शनन में हेरफेर होखेला ओही प्रकार इतिहास के चित्रण में भी होखत रहेला। मनुष्य के बढ़ते हुए ज्ञान आ साधनन के सहायता से इतिहास के चित्रन के संस्कार, ओकर पुरावृत्ति आ संस्कृति होत रहेला। प्रत्येक युग आपन आपन प्रश्न उठावेला आ इतिहास से ओकर समाधान खोजत रहेला। एहिसे प्रत्येक युग, समाज अथवा व्यक्ति इतिहास के दर्शन आपन प्रश्नन के दृष्टिबिंदुवन से करत रहेला। यह ई सब होते हुए भी साधनन के वैज्ञानिक अन्वेषण तथा निरीक्षण, कालक्रम के विचार, परिस्थिति के आवश्यकतन तथा घटनवन के प्रवाह के बारीकी से छानबीन आ उ से परिणाम निकाले में सर्तकता आ संयम के अनिवार्यता अत्यंत आवश्यक बा। उ के बिना इतिहासी कल्पना आ कपोलकल्पना में कोई भेद ना रह जाई।


text:
नई दिल्ली
चीन के सरकारी मीडिया के हिसाब से चीन अब ले कोरोना वायरस संक्रमण पऽ काबू पा गइल रहल हऽ। बाकिर अब खबर आवता कि चीन के बिजिंग शहर में कोरोना वायरस संक्रमण के दूसरका लहर शुरू हो गइल बा।
बिजिंग कुछ दिन में बिजिंग में कोरोना वायरस संक्रमण के कुल्ह 36 ममिला सोझा आइल बा। चीन के राष्ट्रीय स्वास्थ्य आयोग (एनएचसी) के अधिकारिन के हिसाब से शनिचर के कोरोना वायरस संक्रमण 57 गो नया ममिला सोझा आइल बा। एह ममिलन में 38 गो ममिला स्थानिय संक्रमण के कारन सोझा आइल बा।
बिजिंग अउरी चीन के बाकी हिस्सा में कोरोना वायरस संक्रमण के बढ़त ममिला के देखत चीनी सरकार देश में एकरा खातिर तैयारी शुरू कऽ दे बे।


text:
हमार साथी नागरिक,
हमरा ला ई बड़हन सौभाग्य के बाति बा कि देश के आजादी के पैंसठवाँ सालगिरह पर देश में आ दुनिया के सैकड़ों कोना में रहत अपना साथी भारतीयन के संबोधित करे के सौभाग्य मिलल बा. एह महान पद पर बइठावे ला आपन लोग आ जनप्रतिनिधियन के पूरा आभार शब्दन में ना जतावल सके, ई बढ़िया से जनला का बावजूद कि अपना लोकतंत्र में सबले बड़हन सम्मान एह पद से नइखे बलुक एह देश के, अपना मातृभूमि के, नागरिक होखला में बा. अपना महतारी, देश भारत, का सोझा हमनी सभे बरोबर बानी जा आ हमनी के अपना से ई सवाल कइला के जरुरत बा कि राष्ट्रनिर्माण के जटिल काम में हमनी का आपन काम बढ़िया से, इमानदारी से, पूरा लगन आ संविधान के बनावल मूल्यन मे पूरा निष्ठा संगे निबाहत बानी जा.
आजादी का एह तारीख पर ई बाति याद राखल जरूरी बा कि साम्राज्यन का दिन में आजादी दिहल ना जात रहे, लिहल जात रहे. ई आजादी महान मनईयन के पीढ़ियन से हासिल भइल. जवना के नेतृत्व भाग्य के ताकतवर महात्मा गाँधी कइलें पूरा निस्वार्थ भाव से आ इतिहास में तबके सबले बड़हन ताकत का खिलाफ राजनीतिक सोच बदल देबे वाला अपना नैतिक बल का सहारे कइलें आ जवना के झंकार आजुवो दुनिया के बड़हन घटना में सुनात रहेला. अगर यूरोपियन उपनिवेशिकरण के शुरूआत अठारहवीं सदी के भारत मे भइल त एकर अन्त के संकेत साल १९४७ के जै हिन्द के सामूहिक नारा से भइल. विजय के निर्णायक गोहार सुभाष चन्द्र बोस के, जिनका के आजुओ हर हिन्दुस्तानी “नेताजी” के रूप में जानेला, नारा जय हिन्द से मिलल. पंडित जवाहरलाल नेहरू, बाबा साहब अम्बेदकर, सरदार वल्लभभाई पटेल, मौलाना अबुल कलाम आजाद, सरोजिनी नायडू आ अनेके लोग आजाद भारत के राह बनावल. ई महान लोग हमनी के काल्हु खातिर आपन आजु बलिदान कर दिहल. आ ऊ काल्हु आ गइल बा, आ हमनी के अपना से ई सवाल पूछल जरूरी हो गइल बा कि का हमनी का ओह महापुरुषन के दृष्टि के एगो राष्ट्र का तरह, एगो समाज का तरह सम्मान कइनी जा का?
जब नेताजी, ताप्ती का किनार भइल इण्डियन नेशनल कांग्रेस के ५१ वाँ अधिवेशन के राष्ट्रपति का तौर पर, हमनी के याद करवलन कि “हमनी के असली राष्ट्रीय समस्या गरीबी, अशिक्षा आ बीमारी हटावल बा”, तब हम एगो नन्हका रहलीं. नेताजी के कहल बात हमरा घर में गूंजल जइसे कि ई देश के लाखों करोड़ों घरन में गूंजल. हमार बाबूजी आजादी के लड़ाका रहलन आ ओह घरी जब आजादी एगो भ्रम जइसन लागत रहे हमनी का अपना में, अपना नेतवन में, अहिंसा के ताकत में, आ डर से बेडर भइल हिन्दुस्तानियन के साहस में भरोसा बनवले रखनी जा. बाकिर हमनी का तबहियों इ जानत रहीं, जइसन कि आजुवो जानत बानी जा, कि आजादी के मतलब रोटी आ सपना दुनु होखे के चाहीं.
नेताजी आ नेहरू जी मानत रहीं कि भारत समन्वयवाद, साम्यवाद के इस्तेमाल से, जवन कि उपर झापर देखत एक दोसरा के विरोधी लागेला, के सहारे भविष्य जीत ली. ओह लोग के भरोसा रहे कि आजाद भारत अपना आर्थिक समानता आ अलग अलग समुदायन का बीच गलतफहमी से उपजत झगड़ा मिटावत समन्वयवाद के सामाजिक आन्दोलन का सहारे उपनिवेश काल के बाद वाला दुनिया में वैकल्पिक उदाहरण बन के उभरी. मजहब के आजादी, लैंगिक आजादी आ सभका ला आर्थिक न्याय के बल पर भारत एगो आधुनिक राष्ट्र बन जाई. छोट मोट घटना एह सच्चाई के ना झूठला सके कि भारत एगो आधुनिक राष्ट्र बनत बा, हमनी के देश में कवनो संप्रदाय खतरा में नइखे, आ मरद मेहरारू के बरोबरी हमनी के समय के सबले बड़ हासिल बा.
हमार साथी नागरिक लोग,
हम निराशावादी ना हईं, हमरा ला गिलास हमेशा आधा भरल होला ना कि आधा खाली. हम त इहाँ ले कहल चाहब कि आधुनिका भारत के गिलास आधा से अधिका भरल बा. हमनी के उत्पाद श्रमिक वर्ग, हमहन के ताकत देत किसान वर्ग, जे अकाल ग्रस्त भूमि के अन्न के अधिकता वाला देश बना दिहल, हमनी के कल्पनाशील आद्यौगिक उद्यमी चाहे ऊ सार्वजनिक क्षेत्र में होखसु भा निजी क्षेत्र में, हमनी के बुद्धिजीवी, हमनी के शिक्षाविद्, आ हमनी के राजनीतिक वर्ग मिलजुल के अइसन आधुनिक राष्ट्र बनवलें जे कुछे दसेक साल में कई सौ साल वाला आर्थिक विकास आ अग्रगामी सामाजिक नियमन हासिल कर लिहल.
हमनी के जबले ई ना समुझब कि साल १९४७ में हमनी के कहाँ से शुरूआत कइनी जा तबले हमनी के एह बात के सही से ना समुझ पाएब जा कि हमनी का कतना आगा आइल बानी. जइसन कि जवाहरलाल नेहरू अपना भाषण आ लेखन में कई बेर बतवलन कि हमनी के देश तब गरीब ना रहल जब हमनी के आजादी छीन लिहल गइल रहे. का हम ई जोड़ सकीलें कि, केहू कवनो गरीब देश के जीते ला हजारन मील के सफर ना करे. तब के अंतर्राष्ट्रीय विद्वानन के दिहल आंकड़ा एह बात के झूठलावे वालन के चुप करे ला सुबूत बा. साल १७५० में, पलासी के लड़ाई से सात साल पहिले, दुनिया के २४.५ फीसदी उत्पादन भारत में होत रहे जबकि इंगलैंड में मात्र १.९ फीसदी रहल. दोसरा शब्द में कहीं त दुनिया के बाजार में तब मिले वाला हर
चार सामान में से एक सामान भारत में बनत रहे. साल १९०० लें भारत के उत्पादन दुनिया के उत्पादन के मात्र १.७ फीसदी रह गइल रहे आ ब्रिटेन के बढ़ के १८.५ फीसदी हो गइल रहे. पश्चिम के औद्यिगिक क्रांति अठारहवीं सदी में अपना शुरूआती दौर में रहल बाकिर ओहु समय में प्रति व्यक्ति औद्योगीकरण मामिला में भारत सातवाँ जगहा से चढ़ के पहिला जगहा चहुँप गइल रहे जबकि इंगलैंड दसवाँ जगह से सरक के सौंवा जगहा पर आ गइल रहे. साल १९०० से १९४७ का बीच भारत के आर्थिक विकास दर के सालाना औसत १ फीसदी रहल. ओह निचला जगहा से हमनी के चढ़ाई शुरू कर के पहिले ३ फीसदी पर आइल, आ फेर एगो लमहर छलांग ले के आजु, दुनिया के हिला देबे वाला आ कुछ देश के डूबो देबे वाला दू गो बड़हन अंतर्राष्ट्रीय संकट का बावजूद, सालाना औसत विकास दर पिछला सात साल से ८ फीसदी के उपर बा.
अगर हमनी के आर्थिक हालात क्रिटिकल मास हासिल कर लिहले बा, त ई हमनी के अगिला छलांग के लांचिंग पैड जरूर बने के चाही. एह बात के पक्का कर लेबे खातिर कि भारत हमेशा ला भूख, बीमारी आ गरीबी से आजाद हो जाव, हमनी के आजादी के एगो दोसर लड़ाई के जरूरत बा. जइसन कि हमनी के राष्ट्रपति रहल महान व्यक्तित्व डा॰ सर्वपल्ली राधाकृष्णन कि एही मंच से आजादी के १८वीं सालगिरह पर कहले रहीं, “आर्थिक विकास लोकतंत्र के परख में से एक होला”.
अगर बढ़त अभिलाषा का सोझा हमनी के विकास कम लागत बा, खास कर के नवहियन के, त खीस उभरबे करी हमनी अइसन देश हईं जे रोज नवही होखल जात बा, उमिर आ उमंग दुनु में. ई एगो चुनौती आ मौका दुनु बा. जानकारी बढ़ावे खातिर नवहियन के भूख ओह लोग के कौशल बढ़ाई आ एगो मौका दी जवना से भारत पहिला दुनिया के तेज राह पर आ सकी. नवहियन का लगे चरित्र बा बस मौका चाहीं. शिक्षा बीज ह आ आर्थिकहालात ओकर फल. बढ़िया शिक्षा दीं, बीमारी गरीबी आ भूख घटे लागी. जइसन कि हम अपना पहिला संबोधन में कहले रहीं हमनी के ध्येय वाक्य होखल चाहीं “ज्ञान ला सभे आ सभका ला ज्ञान.” दृष्टि खुला आसमान ना हो के नवहियन पर जरूर से केन्द्रित होखे के चाही.
प्रिय नागरिक,
बाहरी हालातन का चलते उपजल बेहद दबाव का बावजूद हमनी के आर्थिक हालात आजु अधिका मजगर आ लचीला बा. लगातार आर्थिक सुधारन के दू दशक हमनी के औसत आमदनी के आ घरेलू खपत के, शहरी आ देहाती इलाका दुनु में, बढ़वले बा. अनेके पिछड़ा इलाकन में एगो नया सक्रियता उपजल बा राष्ट्र के आर्थिक मुख्यधारा में आवे के. तबहियों अइसन बहुते खाई बा जवना के पाटल, ओहपर पुल बनावल, जरूरी बा. हरित विकास के पूर्वोत्तर राज्यन में चहुँपावे के बा. नीमन आ निकहा संसाधन बनावल तेज करे के बा. शिक्षा आ स्वास्थ्य सेवा के समाज के आखिरी आदमी ले चहुँपावे के बा,. बहुत कुछ कइल गइल बा, बहुत कुछ करे के बाकी बा.
एह साल मानसून धोखा दे दिहले बा. हमनी के देश के बड़हन इलाका सूखा के चपेट में बा, त कुछ दोसर इलाका बाढ़ के त्रासदी झेलत बा. महँगाई, खास कर के भोजन सामग्री के महँगाई, चिन्ता के कारण बनल बा. हमनी के अनाज उपलब्धता बढ़िया बा आ एह खातिर हमनी का ओह किसानन के ना भुला सकीं जे खराबो हालात में एकरा के संभव बनवलें. ऊ लोग समय पर देश ला खाड़ रहल, त ओह लोग के संकट का घड़ी में देशो के खाड़ होखे के पड़ी.
हम ना मानीं कि वातावरण संरक्षण आ आर्थिक विकास में कवनो विरोधाभास मौजूद रहेला. जबले हमनी का गाँधी जी के पाठ याद राखब जा कि दुनिया में आदमी के जरूरत ला पर्याप्त सामान मौजूद बा बाकिर ओकरा लालच ला ना, तबले हमनी का सुरक्षित रहब. हमनी के प्रकृति से मिल के रहल सीखहीं के पड़ी. प्रकृति हमेशा एक जइसन ना रहे, हमनी का ठीक समय में मिलल उपहार के बचा के राखे के पड़ी जेसे कि कमी का समय में छुंछे ना रहीं.
भठियरपन के कड़ुहट का खिलाफ खीस जायज बा, जइसे कि देश के संसाधन आ संभावना लूटे का खिलाफ होखत विरोध. अइसनो समय आवेला जब आदमी आपन धीरज खो देला बाकिर ई सब लोककतांत्रिक संस्थन पर हमला करे के कारण ना बने के चाहीं.
संस्था संविधान के सम्हारे वाला खंभा हईं सँ. अगर ऊ टूटल त संविधान के आदर्शवाद ना बचावल जा सकी. ई संस्था सिद्धांत आ नागरिकन का बीच के संपर्क सूत्र हईं स. हमनी के संस्था गुजरल समय से कुछ कमजोर पड़ल हो सकेली सँ बाकिर जवन बनल बा तवना के बिगाड़ल सही ना होई. ओकनी के फेर से मजगर बनावे के चाहीं जेहसे कि ऊ हमनी के आजादी के रक्षा कर सकऽ सँ.
हमनी के सीमा पर चौकसी ओतने जरूरी बा जतना देश के भीतर के चौकसी हमनी के अपना शासनव्यवस्था के ओह इलाकन के, न्यायपालिका कार्यपालिका आ विधायिका के, विश्वसनीयता बढ़ावे के जरूरत बा जहाँ थकान आ खराबी का वजह से कुछ कमी आ गइल बा. लोग के आपन विरोध जतावे के अधिकार बा बाकिर हमनी के इहो समुझे के चाहीं कि विधायिका से कानून बनावे के अधिकार आ न्यायपालिका से न्याय करे के अधिकार ना छीनल जा सके.
जब शासन मनमानी करे लागे त लोकतंत्र के नुकसान होला बाकिर जब विरोध चारो ओर पसर जाव त हमनी का अव्यवस्था के नेवतत होखीलें. लोकतंत्र एगो हिस्सेदारी ह. हमनी का साथही जीतीलें चा हारीलें. लोकतात्रिक सुभाव अपना बेवहार के सम्हारे के आ असहमति के बर्दाश्त करे वाला होला. संसद अपने कैलेंडर आ चाल से चली. कबो कबो ऊ चाल बेचाल लाग सकेला बाकिर लोकतंत्र में हमेशा एगो कयामत के दिन आवत रहेला जब चुनाव होला. संसद देश के आत्मा होले, लोग के आत्मा होले. एकरा अधिकार भा काम के चुनौती अपने के नुकसान चहुँपावे के खतरा हो सकेला. .
ई बात हम लोग के डाँटे का भाव में नइखीं कहत, एगो निहोरा का भाव में कहत बानी कि मौजूदा मुद्दन के पीछे लुकाइल खतरा के मुखौटा चिन्हल जाव. लोकतंत्र में अपना शिकायतन के तोड़ खोजे के मौका जवबादेही सकारे के सबले महान संस्था मुक्त चुनावन में मिलत रहेला.
हमहन के राष्ट्र के स्थिरता के चुनौती देबे वाली आग बुताइल नइखे. राख का नीचे अबहियों सुनगत बा. आसाम के हिंसा देखल हमरा ला बहुते दर्दनाक बा. हमनी के अकलियन के सुरक्षा चाहीं, हमला से बचाव, आ ओहलोग के समुझल चाहीं. हिंसा कवनो विकल्प ना होखे, हिंसा बड़हन हिंसा के निमन्त्रण होखल करेले. आसाम के घाव सुखावे खातिर निकहा काम भइल बा जवना में हमनी के प्रधानमंत्री रहल प्रिय राजीव गाँधी आ आसाम के नवहियन का बीचे भइल आसाम समझौता शामिल बा. ओकरा के फेर से देखल आ न्याय ला अउर राष्ट्रहित में जरूरत मुताबिक फेरबदल करे के जरुरत बा. नयका आर्थिक विकास के नयका लहर खातिर शान्ति के माहौल जरूरी बा जवन हिंसा के जड़ मिटा सके.
ई हमहन के भौगोलिक राजनीतिक वास्तविकता ह जवना से कुछ समस्या सीमा पार से आवत रहेला. एह समस्यन के समाधान बातचीत आ मिलजुल के निकाले खातिर सताइस साल पहिले सार्क बनावल गइल रहे, जवना से कि तेज आर्थिक विकास का तरफ बढ़ल जा सके. एक जगहा से दोसरा जगहा होखे वाला अंतरन आ असमान विकास के समस्या के दीर्घकालिक समाधान तेज आर्थिक विकासे से होखी सार्क के एह लक्ष्य के हासिल करे खातिर उर्जावान होखे के पड़ी.
आतंकवाद का खिलाफ सामूहिक लड़ाई में सार्क एगो मजगर औजार होखे के चाहीं. अंतर्राष्ट्रीय सहयोग से बड़हन सफलता संभव बा. निर्दोष लोगन पर आफत बने वाला आतंकियन के न्याय का दायरा में ले आवे खातिर सगरी सार्क देशन के आपस में सहयोग करे के चाहीं. एह उपमहादेश में शांति ले आवे के दोसर कवनो राह नइखे.
हमरा गर्व बा अपना बहादुर सशस्त्र सेना से आ अपना बहादुर पुलिस बल से जे अपना पर आवे वाला खतरन से बेपरवाह हो के आतंकवाद के खात्मा खातिर अतना कुछ करत बाड़ें. ओह लोग के चौकसिए का चलते अउरी बड़हन आफत आवे से बचल बानी जा. अगर हमनी का शांति से सूतत बानी जा त एहसे कि ऊ लोग जागत बा आ मरुभूमि में, पहाड़न में, जंगलात में, समुद्र के निर्जन इलाकन में अपना काम में लागल बा. ओह लोग के देशभक्ति आ लगन के हम सलाम करत बानी. ई बहुते खुशी के बात कि हमनी के सेना हमनी के शांतिए के गारंटी ना देव, ओलम्पिक में देश ला मेडल जीते वालनो के बनावेला. हाल का खेलन में देश के माथ ऊँचा करेवाला खिलाड़ियन के हम बधाई देत बानी जे देश खातिर मेडल जीतल आ ओहू लोग के जे देख ला खेलल. पदक के गिनिती बहुत नइखे बाकिर पिछला बेर ले बहुते अधिका जरूर बा. चार साल बाद, जब हम फेर रउरा सभ के संबोधित करे के आशा राखत बानी, हमरा पूरा विश्वास बा कि हमनी के पदक के बसंत ले आएब.
हमार साथी नागरिक,
अगर इतिहास में एक आदमी बा जेकर नाम शांति के पर्यायवाची बा त ऊ बावे गाँधीजी के नाम, जे हमनी के आजादी के निर्माता रहनी. भारत बहुतायत वाला देश ह जहाँ गरीबी बसेले. भारत का लगे एगो उत्साही आ विकासमान सभ्यता बा जवन हमनी के महान कला में चमकेला आ हमनी के गाँव शहर में दैनन्दिन जीवन में मानवता आ सृजनात्मकता में झलकेला. जब इन्दिरा गाँधी सितारन ले चहुँपली तब ऊ मानत रहली कि उ सब कुछ बारत के अगिला पीढ़ी हासिल कर सकेले. बाकिर राष्ट्रीय एकता आ भाईचारा का बिना हमनी के ना त वर्तमान हो सके ना भविष्य.
हमार साथी नागरिका,
आईं हमनी का नफरत, हिसा आ खीस के पीछे छोड़त चलीं जा. आपस के छोटमोट झगड़ा के किनार करीं जा. अपना देश खातिर मिल जुल के काम करीं जा अपना महतारी के पूजा करे वाला बचवन जइसन. उपनिषदन से मिलल एह ज्ञान में आपन भरोसा जताईं जा :
भगवान हमनी के रक्षा करसु. भगवान हमनी के पोषण करसु. हमनी का मिल जुल के उर्जा आ उत्साह से काम करी सँ. हमनी के अध्ययन बढ़िया रहो. आपस में कवनो विरोध मत होखे. बस शांति शांति शांति रहो. शांतिए हमनी के आदर्श, विकास आ क्षितिज बनो.
जय हिन्द!
आजादी के पै्सठवा सालगिरह से पहिले के सांझ देशवासियन का नामे राष्ट्रपति के सबोधन के भोजपुरी अनुवाद. लाख सावधानी का बादो कुछ गलती हो सकेला एकरा खातिर माफी मँगला का साथे पेश बा ई दस्तावेज.


text:
अंजली फिल्मस् इंटरटेनमेंट प्रस्तुति आ मुस्कान क्रिएशन का बैनर में बनल ‘कर्जा माटी के’ फिल्म के शूटिंग पिछला दिने सूर्वे फार्म हाउस, पनवेल में पूरा कर लिहल गइल. अब एकरा कूछ गाना के फिल्मावल बाकी रहि गइल बा.
निर्माता आर. बी शर्मा आ शबनम शेख के बनावल एह फिल्म के निर्देशक हउवें सुपरहिट निर्देशक जगदीश शर्मा हैं। निर्देशक जगदीश शर्मा आ विराज भट्ट एह फिलिम में पहिला बेर एक साथे जुटल बाड़े. फिल्म के कलाकारन में एक्शन स्टार विराज भट्ट, काव्या, संजय पाण्डेय, पुष्पा वर्मा, देव सिंह, संजय वर्मा, दीपक भाटिया, ज्योति जाटव, किरण तिवारी, ब्रजेश त्रिपाठी अउर सीमा सिंह शामिल बाड़ी. कथा-पटकथा ललित राज सैनी, संवाद ललित शुक्ला, छायांकन महेन्द्र बोरिचा, गीतकार-संगीतकार अशोक कु. दीप, नृत्य रिक्की गुप्ता, एक्शन शकील शेख के बा, फिल्म के एक्शन दृश्यन के अबहिए से बहुते चरचा होखत बा.
(प्रशांत निशांत के रपट)


text:
जब हमनीं के एक दीया बारल जाला त अनिवार्यत: एगो छहियों उपस्थित होले । ई प्रकृति के साखी ह । ई संग-नि:संग होखल हवे । अपनहीं अंतर्द्वंद्व । अपन अस्मिता में आत्मस्थ होखले क जतन ! रोशनी स्मृति आ आशा क मिलल-जुलल हमनीं के आतंरिक मुक्ति ह । एगो अगम पथ पर श्रद्धा, विस्मय ,मुग्धता क ज्योति से यात्रा कइल । दीया क रोशनी आतंरिक भाषा क बोधगम्यता, स्वच्छता, ऋजुता, सगरो अतिशय क निषिद्धता, जीवन के उत्फुल्ल व्याकरन के गतिशीलता क सृजन ह । ई रूपरीति आ विषयवस्तु के समन्वयन जइसन हवे । ज्ञान, धन-दौलत आ हिंसा के नकारात्मक अतिरेक जीवन के अन्धकार से भर देला । अन्हियार में समकालीन मानस क अन्तर्द्वन्द्व, दोहरापन आ गोड़े के नीचे के भुईं क अनुपलब्धता क आभास होला । अतीत पर गर्व क अर्थ अतीत के भार से समाधिस्थ होखल ना । समय के विस्फोट से नष्ट हो गइलो रोशनी से विमुखता ह । स्वस्ति-वाचन से आरम्भ कsके बनहल-बन्हायल नियमन से टूटन कइल ज्योति -पुंज होखल हवे । अन्हियार बतावेला कि दुनिया के संशोधन क ज़रूरत सदा बनल रही । भाषा से रोशनी आवेले आ मौनो से, बस ओम्में सच्चापन होखे ! नि:शब्दितो हमनीं के आंतरिक प्रकाश देले । रोशनी-अन्हियार क द्वंद्व आ समन्वयन: बोधगम्यता, अर्थपूर्णता, जटिलता आ अर्थहीनता क असम्बद्ध संसार ह । मनई जब बन्हल पुतला में बदल जाला, जीवन तब एगो अनिवार्य नियति ताड़ित निष्ठुरता बन जाले । उहँवें ओके रोशनी चाहीं । जइसे अर्थविहीन शब्द खाली ध्वनि होलें, उन्हनीं के बाति ना कहल जा सकल जाला, वइसहीं जीवन में रंग होखे जे चाहीं, जवन रोशनी ले आवेले । एसे शब्द के ओकर अर्थ फेरू से मिलेला, व्याकरन लौटेला, तार्किकता आवेले, यह मनुष्य क उत्कट संभावना हवे ! हमनीं के प्रकाश के प्यार कइल जाला जवन रस्ता देखावेला, अन्हियार के दखल कइल जाला जवन सितारा देखावेला । ढेर रोशनी दीठ के अस्पष्ट क सकले जबकि अन्हियार में सच्चाई हो सकेले । प्रकाश के चमक से विचलित ना होखे के चाहीं जवन अन्हियार में मौजूद गहन वास्तविकता के छुपा लेला । बहरी वस्तु बहरी वास्तविकता क प्रतिनिधित्व करेली सन जवन अन्हियार में मौजूद गहन सत्य के स्पष्ट ना करेलीं । अन्हियार आ रोशनी । नकारात्मकता आ सकारात्मकता । एम्में से कवनहूं आंतरिक रूप से खराब चाहे अच्छा ना हवे । जवने तरह एक नकारात्मक आ सकारात्मक चार्ज के बिना बिजुरी क अस्तित्व ना ह, एह ब्रह्मांड में जीवन के अनुभव के साथे जुड़े खातिर अन्हियार आ प्रकाश दूनों आवश्यक हवें ।
आजो खाली प्रकाशे होत त हमरा लगेला कि जीवन आ अस्तित्व अनंत ऊब नीयन होइहें । विविधता होखला के साथे हमनीं में एगो दिव्य अस्तित्व होला । आजो सगरो लोग अन्हियरवे में होइहें त कुछऊ देख आ अनुभव ना कs सकेलें । दुनिया में सगरो अन्हियार दिया के प्रकाश के नष्ट ना कs सकेलें । हमनीं के प्रकाश आ अन्हियार दनहुने क आवश्यकता हवे । जइसे कि कवनहूं नीक फोटोग्राफर आपके बताई कि सौंदर्य प्रकाश आ छाया क संतुलन ह जवन जीवन के सुग्घर आ रहस्य से सम्पृक्त बनावेला । ई प्रकाश, अन्हियार आ रंगन आ परिवर्तनन क अनंत इंद्रधनुष हवे जवन जीवन के समृद्धि प्रदान करेला । जीवन सामंजस्यपूर्ण आ आनंदमय होला जब हमनीं के प्रकाश आ अन्हियार दनहुन क स्वागत कइल जाला आ दुनहुन के बीच एगो सामंजस्यपूर्ण संतुलन पावल जाला । ई मध्य मार्ग हो सकेला जवन बौद्ध धर्म क जरूरी हिस्सा हवे । अइसन हो सकेला कि जब हमनीं के प्रकाश आ अन्हियार के बीच में नृत्य कइल सीखीं त हमनीं के ढेर मज़ा आवे । याद रखीं कि अन्हियार आ प्रकाश के ध्रुवन के बीच आकर्षक रंगन क एगो अनंत इंद्रधनुष हवे। कुरूपता के कारने सौंदर्य के देखल जाला । महानतो में कमी हो सकेले, लघुतो में श्रेष्ठता । शून्यता आ परिपूर्णता एक दूसरे से पैदा होली सन । कठिनाई आ आसानी से एक दूसरे के संयुक्त कsके जीवन बनावल जाला । लमहर आ छोट एक दूसरे के जोड़ल जाला । उच्च आ निम्न एक दूसरे के परिपूर्ण करेलन । ध्वनि आ श्रवन एक दूसरे के पूरक हवें । समाज के अग्रभाग आ पश्चभाग एक दूसरे क अनुसरण करेलँ सन ।
कहल जाला-बदरवन के चाँह में सूरज लुका ना सकेता । जइसे चंद्रमा समुद्री ज्वार के रोक ना सकेला । एगो छिपल सितारा कब्बों । मुस्किया सकेला । रात के अन्हियार पर करिया जादू नियन असर होला । एह से अपना भित्तर के संवाद के सुशोभित करीं । आपन आंतरिक दुनिया के प्रकाश आ करुना से सुवासित करीं । जीवन सुग्घर होखी । आपके जीवन में कुछ सबसे सुंदर चीज कटवन के मुकुट में लपेटल आवेली सन । जइसे एगो चित्रकार के आपन तस्वीर के फिनिशिंग टच देवे खातिर प्रकाश क आवश्यकता होले, ओइसहीं हर केहू के एगो आंतरिक ज्योति के आवश्यकता होले । अन्हियार अन्हियार अन्हियार के बहराँ ना भगा सकेला: खाली प्रकाशे अइसन कs सकेला । नफरत नफरत से बहराँ ना निकरि सकेले: खाली प्यारे अइसन कs सकेला । बेला जिनगी में चांदनी रात क महकेले । जहवाँ बहुते अन्हियार होला, उहवाँ तरइन के कारन प्रकाश के बिंदु उपस्थित होलन सन । केहू के जीवन के सबसे अन्हियार छन में एगो मोमबत्ती के रोशन कइल सीखीं । प्रकाश बनीं जवन दुसरा के देखला में मदद करला; ई उहे ह जवन जीवन के सबसे गहिर महत्व देला ।
जब हमनीं के अन्हियार क पता लगावे खातिर पर्याप्त समर्थ होखल जाई त हमनीं के आपन प्रकाश क अनंत शक्ति का पता लगा पावल जाई । हरेक दिन अइसन नयका अवसर आवेला, जेसे रउवां प्यार क रोशनी लुटा सकल जाला । दूसरन खतिरो जीवन के देवे के चाहीं । केहू दुसरा के समयमें तनिके प्रकाश ले आवल जाव । आभारी रहल जाव आ प्रत्येक दिन के ज्योतिर्मय होके पुरहर जीयल जाव । हो सकेला कि आप स्वयं प्रकाशवान न होखीं बाकिर आप प्रकाश के संवाहक हो सकल जाला । प्रतिभा रखे वाला कुछ लोगन के लग्गे एकरा के धारन कइला क एगो उल्लेखनीय शक्ति होला ।
रोशनी आ अन्हियार क आकार शब्द आ अर्थ क सुनिश्चित बंधन ह, मानव सभ्यता क ककहरा ओही नियमानुवर्तिता में ह । रोशनी के फुनगी पर हमनीं के सर्जना क संभावना हईं सन । ई सहज बाकिर संश्लिष्ट प्रक्रिया ह ।अन्हियार के अन्विति के जाने क कोशिश अंतत: रोशनी के भाषा के नया दिगंत के सनातन तलाश क प्रेरणा दिहल हवे ! इहे दिया-देवारी क हेतु हs ।
(अध्यक्ष, हिंदी अकादमी एवं मैथिली और भोजपुरी अकादमी, नई दिल्ली, भारत)
[email protected]


text:
जगप्रसिद्ध देवरहवा बाबा के आज पुण्यतिथि बा। एह पावन दिन पर अपना संस्मरण से पुज्य बाबा के आपन श्रद्धांजलि दे रहल बानी गणेश नाथ तिवारी “विनायक”
देवरहवा बाबा, उत्तर प्रदेश के देवरिया जिला में एगो योगी, सिद्ध महापुरुष अउरी सन्तपुरुष रहले। डॉ॰ राजेन्द्र प्रसाद, महामना मदन मोहन मालवीय, पुरुषोत्तमदास टंडन जइसन विभूती पूज्य देवरहा बाबा के समय-समय पर दर्शन क के कृतार्थ अनुभव कइल लोग।
देवरहवा बाबा के उमिर के लेके लोग के रहेला संशय
देवरहवा बाबा के जनम अज्ञात रहल। इहाँ तक कि ऊहां के सही उमीर के कवनो आंकलन ना रहे। ऊहां के यूपी के “नाथ” नदौली गाँव लार रोड, देवरिया जिला के रहनियार रहनी। 19 जून 1990 के मंगर के दिने योगिनी एकादशी के दिनही आपन प्राण त्यागे वाला देवरहवा बाबा के जनम के बारे में बहुत संशय बा। कुछ लोग के अनुसार देवरहवा बाब करीब 900 बरिस ले जिन्दा रहनी। हालांकि बाबा के पूरा जीवन के बारे में समाज में लोग के अलग-अलग मत बा, कुछ लोग ऊहां के जिनगी 250 बरिस तs कुछ लोग 500 बरिस मानेला।
मचान पर रहत रहनी बाबा
कुंभ कैंपस में संगम तट पर धुनि रमाए वाला बाबा के करीब 10 बरिस ले सेवा करे वाला मार्कण्डेय महाराज के मुताबिक, बाबा धरती से 12 फुट ऊंच लकड़ी से बनल चचरा पर रहत रहनी। ऊहां के ओह मचान पर से रोज सबेरे खाली नित्य-क्रिया करे खातिर ही उतरत रहनी।
गणमान्य लोग झुकावत रहे माथा
बाबा के भक्त पूरा दुनिया में फइलल बा लो। राजनेता, फिल्मी सितारा अउरी बड़ा-बड़ा अधिकारी लोग ऊहां के शरण में आवत रहे। देवरहवा बाबा के भक्तन में कई गो बड़ लोगन के नाम शुमार रहे।राजेंद्र प्रसाद, इंदिरा गांधी, राजीव गांधी, अटल बिहारी वाजपेयी, लालू प्रसाद यादव, मुलायम सिंह यादव अउरी कमलापति त्रिपाठी जइसन राजनेता समस्या के समाधान खातिर बाबा की शरण में जात रहे लो। देश में आपातकाल के बाद भइल चुनाव में जब इंदिरा गाँधी हार गइली तs देवराहा बाबा से आशीर्वाद लेबे गइली तब बाबा अपना हाथ के पंजा से उनके आशीर्वाद देले रहनी तबे से कांग्रेस के चुनाव चिह्न हाथ के पंजा रखाइल।ओकरा बाद १९८० में एक बार फिर उ प्रचंड बहुमत के साथे देश के प्रधानमंत्री बनली।
हिमालय में अज्ञात रुप से रह के कइले रहनी साधना
हिमालय में केतना बरिश ले ऊहां के अज्ञात रूप में रहि के साधना कइनी। बाद में ऊहां के पूर्वी उत्तरप्रदेश के देवरिया जिला में अइनी। इहवाँ कई बरिश रहला के चलते इहां के नाम “देवरहवा बाबा” पड़ल। देवरहवा बाबा देवरिया जिला के सलेमपुर तहसील में मइल चौराहा (एगो छोट शहर) से लगभग एक कोस के दूरी पर सरयू नदी के किनारे एगो मचान पर आपन डेरा डाल देहनी अउरी अपना धरम-करम में लाग गइनी ।
भगवान राम के भक्त रहनी बाबा
देवरहवा बाबा परम रामभक्त रहनी, देवरहवा बाबा के मुंह में हरमेसा राम नाम गुंजत रहे, अपना भक्त लोग के राम मंत्र के दीक्षा देत रहनी। हरमेसा सरयू नदी के किनारे रहत रहनी। ऊहां के कहनाम रहे कि :-
“एक लकड़ी ह्रदय को मानो दूसर राम नाम पहिचानो। राम नाम नित उर पे मारो ब्रह्म दिखे संशय न जानो “।।
जनसेवा अउरी गौसेवा के मानत रहीं सबसे बड़ धरम
देवरहवा बाबा जनसेवा अउरी गौसेवा के सबसे बड़ धरम मानत रहनी अउरी हर दर्शनार्थी के लोगन के सेवा, गउमाता के रक्षा अउरी भगवान के भक्ति में लीन रहे के प्रेरणा देत रहनी। देवरहवा बाबा श्री राम अउरी श्री कृष्ण के एकही मानत रहनी अउरी भक्त लोग के कष्ट से मुक्ति खातिर कृष्ण मंत्र देत रहनी।
“ऊं कृष्णाय वासुदेवाय हरये परमात्मने। प्रणत: क्लेश नाशाय, गोविन्दाय नमो-नम:”।।
बाबा कहत रहनी-“जीवन के पवित्र बनइला बिना, ईमानदारी, सात्विकता-सरसता के बिना भगवान के कृपा प्राप्त ना होला। एहीसे सबसे पहिले अपना जीवन के शुद्ध-पवित्र बनावे के संकल्प लीं सभे।
ऊहां के दर्शन करे आवे वाला भक्त लोग के सही रास्ता पर चले अउरी अपना मानव जीवन के सफल बनावे के आशीर्वाद देत रहनी। बाबा कहत रहनी, “ई भारतभूमि के दिव्यता के इहे प्रमाण बा कि इहवाँ भगवान श्रीराम अउरी श्रीकृष्ण जी अवतार लेले बानी। ई देवभूमि हs, एकर सेवा, रक्षा अउरी संवर्धन कइल हर भारतवासी के कर्तव्य बा।”
हठयोग के दसों विद्या के ज्ञाता रहनी बाबा
पूज्य बाबा जी योग विद्या के जिज्ञासु लोग के हठयोग के दसों मुद्रा के प्रशिक्षण देले रहनी। बाबा ध्यान योग, नाद योग, लय योग, प्राणायाम, त्राटक, ध्यान, धारणा, समाधि आदि के साधन पद्धती के जब विवेचना करी तs बड़े-बड़े धर्माचार्य ऊहां के योग सम्बंधी ज्ञान के समक्ष नतमस्तक हो जात रहे लोग।
बाबा के लगे रोज विशाल जनसमूह आवत रहे बाबा से आशीर्वाद लेबे, बाबा भोर में स्नान ध्यान कऽ के अपना मचान पर बइठ जात रहनी अउरी अपना श्रद्धालु लोग के मन के बात जान जात रहनी, ऊहां के अपनी जीवनकाल में दूध, मधु अउरी श्रीफल के सिवाय कुछ ना खइनी। श्रीफल के रस बहुत पसन रहे ऊहां के।
जानवरन के भाषा भी जानत रहनी बाबा
लोग में विश्वास रहे कि बाबा जल पर चलत रहनी अउरी कही जाए खातिर कबो कवनो सवारी के इस्तेमाल ना कइनी । बाबा हर साल कुंभ के बेरा प्रयाग जात रहनी। लोकल लोग के मुताबिक, ऊहां के कवनो महिला के गर्भ से ना बल्कि पानी से अवतरित भइल रहनी। यमुना के किनारे वृन्दावन में 30 मिनट ले पानी में बिना सांस लिहले रह जात रहनी। ऊहां के जानवरन के भाषा समझ में आवत रहे। खतरनाक जंगली जानवरन के पल भर में काबू कs लेत रहनी।
निर्जीव आ सजीव पर रहे बाबा के नियंत्रण
लोग मानत रहे कि बाबा के सब पता रहत रहे कि कब, के, कहाँ उनके बारे में चर्चा करता। बाबा के निर्जीव सजीव पर बहुत कंट्रोल रहे उ ना चाहस त बंदूक के गोली ना चल पावे। ई सब जानकारी जब हम मौसा के संघे बाबा के मठिया पर 2003 में गइल रहीं तब हमरा सुने के मिलल रहे।
गणेश नाथ तिवारी “विनायक”


text:
रिपोर्ट
राजेश प्रताप सिंह
बाराबंकी संदेश महल समाचार
बाराबंकी पुलिस अधीक्षक अरविंद चतुुर्वेदी ने तीन इंस्पेक्टर समेत 57 दरोगाओं के कार्य क्षेत्र में बदलाव किया है। इस फेरबदल में निरीक्षक विजय यादव को अतिरक्त प्रभारी निरीक्षक हैदरगढ़, राकेश कुमार सिंह को अपराध शाखा व नारदमुनि सिंह को प्रभारी डीसीआरबी बनाया गया है।
बताते चलें कि इसके साथ ही दरोगा मुश्ताक शाह को हैदरगढ़,अली अब्बास को अपराध शाखा, रामनिरंजन कोतवाली फतेहपुर, जयप्रकाश यादव प्रभारी चौकी ओदार कुर्सी, अवधेश मिश्रा कोतवाली बदोसराय, लालधर प्रसाद प्रभारी चौकी मित्तई देवा, ओमप्रकाश पांडेय कोतवाली नगर, जुनेद आलम मोहम्मदपुर खाला, राजनरायण तिवारी थाना टिकैतनगर, अवधराज यादव हैदरगढ़, बृजभूषण मिश्रा हैदरगढ़, त्रियुगीनराण तिवारी देवा, पंडित त्रिपाठी प्रभारी चौकी सिद्वौर, गजेंद्र प्रताप सिंह प्रभारी चौकी उमरा कुर्सी, विजय सिंह थाना सफदरगंज, बृजेंद्रनाथ मिश्रा प्रभारी चौकी कस्बा हैदरगढ़, अवधेश कुमार प्रभारी चौकी सोमैयानगर, वेद प्रकाश यादव प्रभारी चौकी जिला अस्पताल, भगवानदास यादव थाना देवा, सत्येंद्र प्रकाश पांडेय प्रभारी चौकी अहमदपुर, राजेश कुमार सिंह प्रभारी मीडिया सेल, महेश बाजपेई प्रभारी चौकी मोहयुद्दीनपुर सतरिख, अशोक सिंह प्रभारी चौकी सुखीपुर टिकैतनगर, घनश्याम वर्मा प्रभारी चौकी छेदा मोहम्मदपुर खाला, अमर बहादुर सिंह प्रभारी चौकी भगौली बड्डूपुर, अभिषेक यादव प्रभारी चौकी सिविल लाइन, अंखडदेव मिश्रा प्रभारी चौकी गदिया, दिनेश यादव थाना सतरिख, संजीव कुमार सिंह एसएसआई कुर्सी, शिशुपाल सिंह थाना मसौली, राजकुमार कोतवाली हैदरगढ़, गुलाम मसूद मसौली से पुलिस लाइन, सतीश कुमार दीक्षित कोतवाली रामसनेहीघाट, देवेश कुमार थाना सफदरगंज, महेश सिंह थाना मसौली, इकरार थाना जहांगीराबाद, ज्ञानेंद्र प्रताप थाना लोनीकटरा, जितेंद्र प्रताप सिंह कोतवाली फतेहपुर, रामचरन पांडेय कोतवाली बदोसराय, लालता प्रसाद थाना सतरिख, शशिभान सिंह कोतवाली फतेहपुर, प्रवेंद्र प्रताप सिंह थाना मोहम्मदपुर खाला, अरविंद सिंह थाना कोठी, परवेंद्र सिंह थाना लोनीकटरा, अरूण कुमार मिश्रा एसएसआई सतरिख, राजेश सिंह थाना जहांगीराबाद, विजय कुमार थाना टिकैतनगर, हीरालाल प्रभारी सम्मनसेल, रश्मि कुशवाहा थाना सतरिख, रूचि राठौर शहर कोतवाली, पूनम त्रिपाठी थाना देवा व आशा शुक्ला को थाना मोहम्मदपुर खाला में तैनाती दी गई है।


text:
का जमाना आ गयो भाया, आन्हरन के जनसंख्या में बढ़न्ति त सुरसा लेखा हो रहल बा। लइकइयाँ में सुनले रहनी कि सावन के आन्हर होलें आ आन्हर होते ओहन के कुल्हि हरियरे हरियर लउके लागेला। मने वर्णांधता के सिकार हो जालें सन। बुझता कुछ-कुछ ओइसने अहम् के आन्हरनो के होला।सावन के आन्हर अउर अहम् के आन्हरन में एगो लमहर अंतर होला। अहम् के आन्हरन के खाली अपने सूझेला, आपन छोड़ि कुछ अउर ना सूझेला। ई बूझीं कि अहम् के आन्हर अगर सोवारथ में सउनाइल होखे त ओकर हाल ढेर बाउर…Read More
Tag: उचरत हरिनंदी के पीर
आईं, गुलरी के फूल देखीं नु….?
ढेर चहकत रहने ह कि रामराज आई , हर ओरी खुसिए लहराई । आपन राज होखी , धरम करम के बढ़न्ती होई , सभे चैन से कमाई-खाई । केहू कहीं ना जहर खाई भा फंसरी लगाके मुई । केहू कबों भूखले पेट सुतत ना भेंटाई । कुल्हि हाथन के काम मिली , सड़की के किनारे फुटपाथो पर केहू सुतल ना भेंटाई , मने सभके मुंडी पर छाजन । दुवरे मचिया पर बइठल सोचत-सोचत कब आँख लाग गइल, पते ना चलल । “कहाँ बानी जी” के पाछे से करकस आवाज आइल,…Read More
ए बाबू ! सपना सपने रहि जाई
का जमाना आ गयो भाया, अब त उहो परहेज करत देखाये लागल जे रिरियात घूमत रहल। आजु के समय में जब हिंदिये के ओकत दोयम दरजा के हो चुकल बाटे, त अइसन लोगन के का ओकत मानल जाव। हिंदियों वाला लो अपना बेटा-बेटी के अंगरेजी ईस्कूल में पढ़ावल आपन शान बुझता काहें से कि ओहू लोगन के नीमन से बुझा चुकल बा कि हिन्दी से रोजी-रोटी के गराण्टी भेंटाइल मोसकिल बा। हिन्दी के लेके जवन सपना रहे, उ ई रहे कि ई अङ्ग्रेज़ी के स्थान पर काबिज होई। बाकि अइसन…Read More
आपन ढेंढर भूलि दोसरा के फुल्ली निहारे के फैसन
का जमाना आ गयो भाया, एगो नया फैसन बजार में पँवरत लउकत बा, ढेर लो ओह फैसन ला पगलाइल बा। उचक के ओह फैसन के लपके खाति कुछ लोगन के कुटकी काट रहल बा। एह फैसन के फेरा में हर जमात के कुछ न कुछ लोग लपके ला लाइन लगवले देखात बा। कुछ लो लपकियो चुकल बा। एह फैसनवा के लपकते लोगन के चरचा होखे लागत बा। मने मुफ़ुत में टी आर पी के कवायद। ई कुछ चिल्लर टाइप के लो बा भा रउवा चिरकुट टाइप बूझ सकेनी, एह फैसन…Read More
अहम् के आन्हर सोवारथ में सउनाइल
का जमाना आ गयो भाया, आन्हरन के जनसंख्या में बढ़न्ति त सुरसा लेखा हो रहल बा। लइकइयाँ में सुनले रहनी कि सावन के आन्हर होलें आ आन्हर होते ओहन के कुल्हि हरियरे हरियर लउके लागेला। मने वर्णांधता के सिकार हो जालें सन। बुझता कुछ-कुछ ओइसने अहम् के आन्हरनो के होला।सावन के आन्हर अउर अहम् के आन्हरन में एगो लमहर अंतर होला। अहम् के आन्हरन के खाली अपने सूझेला, आपन छोड़ि कुछ अउर ना सूझेला। ई बूझीं कि अहम् के आन्हर अगर सोवारथ में सउनाइल होखे त ओकर हाल ढेर बाउर…Read More
अँधेर पुर नगरी….!
का जमाना आ गयो भाया,सगरी चिजुइया एक्के भाव बेचाये लगनी स। लागता कुल धन साढ़े बाइसे पसेरी बा का। कादो मतिये मराइल बाटे भा आँखिन पर गुलाबी कागज के परदा टंगा गइल बा,जवना का चलते नीमन भा बाउर कुल्हि एकही लेखा सूझत बाटे। मने रेशम में पैबंद उहो गुदरी के। मने कुछो आ कहीं। मलिकार के कहलका के आड़ लेके आँखि पर गुलाबी पट्टी सटला से फुरसते नइखे भेंटत। मलिकार कहले बाड़े, ठीक बा, बाक़िर समय आ जगह का हिसाब से कुछो कहल आ कइल जाला। अपना लालच में मलिकारो…Read More


text:
विपक्षी एकता तूड़े खातिर कांग्रेसी चाल
महँगाई का मुद्दा पर सरकार के घेरे का तइयारी में लागल एकजुट विपक्ष के एकता तूड़े खातिर कांग्रेस नरेन्द्र मोदी के सवाल उठा बिया. ओकर कहना बा कि गुजरात दंगा के जाँच करे वाला दल का सामने गइल नरेन्द्र मोदी का साथ भाजपा तन के खड़ा बिया. अब अगर सेकूलर दल ओह भाजपा का साथ खड़ा लउकिहें त समाज में गलत संदेशा जाई. मुसलमान वोट बैंक दूहे खातिर भाजपा के डर देखावल जाला आ सेकूलर जमात का नाम पर आपन उल्लू सीधा करे खातिर बाकी पार्टीयनो के भाजपा के डर देखावल जाला.
युलिप का मुद्दा पर यथास्थिति बनावे पर सहमति
युलिप के मुद्दा अपना अधिकार क्षेत्र में बतावत सेबी काल्हु एह बात पर सहमत हो गइल कि जबले कवनो उचित न्यायालय से एह बात के फैसला नइखे आ जात तबले युलिप के जस का तस चले दिहल जाव. इरडा के कहनाम बा कि युलिप सही बा आ ओकरा अधिकार क्षेत्र में आवेला. सेबी के कहनाम बा कि युलिप के पइसा शेयर में लागेला एहसे ओह पर ओकर अधिकार बा. काल्हु एही कहा सुनी में शेयर बाजार में गिरावट के रुख बनल रहे.
बलिया में स्कूल में लागल आग
बलिया शहर में स्थित सेंट थामस स्कूल के टीना के छत ठंढा राखे खातिर ओह पर फूस डालल रहे. तपत गर्मी में शार्ट सर्किट से ओह में आग लाग गइल. कवनो बड़हन दुर्घटना ना हो पावल आ सगरी विद्यार्थियन के सकुशल निकाल लिहल गइल. अब एह बात के आलोचना हो रहल बा कि विद्यालय प्रशासन आ आम प्रशासन कइसे एह तरह के असुरक्षित इन्तजाम के अनुमति दिहलसि.
मंत्रियन के बयानबाजी पर रोक लगवलें प्रधानमंत्री
सरकार के मंत्रियन आ बड़का अधिकारियन के प्रधानमंत्री निर्देश दिहले बाड़न कि आंतरिक सुरक्षा का मुद्दा पर ऊ लोग बयानबाजी मत करे. एह बयानबाजी से सरकार के छवि खराब होखत बिया. जवना मंत्रालय के मामिला रहे बस उहे बोलें. बाकिर तब बाकी नेता लोग के पेट फूले लागी त का होखी? बेबोलले नेतागिरी कइसे देखाइ लोग.
आजु वैशाखी ह आ आजुवे का दिन भइल रहे जालियावाला कांड
आजु वैशाखी के पर्व ह. हंसी खुशी के एह पर्व का दिने जालियावाला बाग में जुटल भीड़ के घेर के अंगरेज जनरल डायर निहत्थन पर अंधाधुंध गोली चलववले रहुवे. १३ अप्रेल १९१९ का दिने भइल एह जनसंहार के दुनिया के कुछ बड़का नरसंहारन में गिनल जाला.
छपरा में एकलव्य का समापन का बाद मारपीट
भागलपुर आ मगध विश्वविद्यालय के महिला खिलाड़ियन का बीच झोंटा खींच के मार पीट हो गइल जब भागलपुर के एगो महिला खिलाड़ी अपना मोबाइल के चोरावे के आरोप मगध का टीम पर लगवलसि. एह आरोप से तिलमिलाइल मगध के टीम मार पीट करे पर उतर अइली सँ. बाद में केहू तरह समुझा बुझा के मामिला शांत करावल गइल बाकिर मोबाइल नाहिंये दिहली सँ. ओने ट्रैक शूट माँगत जेपी विश्वविद्यालयो के खिलाड़ी बवाल मचवलें. ओह लोग से कहल गइल रहे कि समापन का बाद ट्रैक शूट दे दिहल जाई. बाकिर ओह लोग के का मालूम रहे कि भइल बिआह मोर करबऽ का, बेटी छोड़ के लेबऽ का?
काश्मीरी पंडित मंदिर सुरक्षा कानून के माँग करत बाड़े
अपने राज्य में शरणार्थी बन के रहत काश्मीरी पंडितन के एगो संगठन माँग कइले बा कि मंदिरन के सुरक्षा खातिर एगो कानून बनावल जाव त ऊ लोग लवटे पर विचार कर सकेला. काश्मीर के मंदिरन पर दोसरा धर्म के लोगन के नाजायज कब्जा बा आ मंदिरन के जमीन पर लोग नाजायज तरीका से काबिज हो गइल बा. बाकिर ओह लोग के मालूम नइखे शायद कि भारत में हिन्दूवन खातिर कवनो सुरक्षा कवनो अधिकार ना दिहल जा सके.
भोपाल गैस कांड के सुनवाई रोकवावे खातिर सीबीआई के फटकार
भोपाल गैस कांड के मुकदमा कवनो ना कवनो बहाने रोकवावे के सीबीआई का आदत से परेशान कोर्ट काल्हु अब अउरी रोक से इन्कार कर दिहलसि. सीबीआई के एह खातिर फटकारो लगवलसि कोर्ट.
फतवा का चलते अलगा रहल बर्दाश्त ना भइल त निकाहे कर लिहल लोग
निकाह का पहिलही से सानिया आ शोएब के एक साथे रहला के गैर इस्लामिक आ हराम आचरण बतवला का बाद शोएब सानिया का घर से निकल गइल रहलें. बाकिर बुझात बा कि अलगा रहल बर्दाश्त ना भइल त निकाह के तय दिन से तीन दिन पहिलही निकाह कर लिहल लोग. काल्हु ताज कृष्णा होटल में निकाह के रस्म अदायगी हो गइल. अब १५ अप्रैल का दिने रिसेप्शन होखी.
डेक्कन अबहियो सेमीफाइनल का तरफ बढ़ रहल बा
काल्हु का मैच में बेंगलुरु का रायल चैलेंजर्स के हरा के डेक्कन चार्जर्स सेमीफाइनल में शामिल होखे के संभावना बरकरार राक लिहलसि. मैच हरला का बावजूद बेंगलुरु के टीम दुसरका जगहा पर बरकरार बा आ डेक्कन पांचवा जगहा पर. डेक्कन के अब आपन अगिलको मैच जीते पड़ी.
67 total views, 5 views today


text:
बाढ़ि
बाढ़ि या बाढ़ एगो अइसन घटना होखे ले जवना में पानी अपना बहाव के आम बिस्तार से ऊपर उठ के अइसन जमीन के ऊपर चढ़ि आवेला जहाँ आमतौर पर जमीन सूखल रहे ले। जब एकरा से मनुष्य के नोकसान होखे ला तब ई आफत में गिनल जाला। ई प्राकृतिक कारण आ मनुष्य के कौनों काम या फिर दुनों के मिलल जुलल कारण के परिणाम हो सके ला।
आमतौर पर नदी या झील के किनारे के जमीन जवन सूखल रहे ले ओकरा पानी के बढ़ले के कारन बूड़ि गइले के बाढ़ि कहल जाला। पानी के ई चढ़ाव ढेर बरखा भइला या अउरी कौनों दूसर कारन से हो सके ला, जइसे की बाँध सभसे अचानक पानी छोड़ल या बाँध के टूट गइले से।
कुछ इलाका में लगभग हर साल बाढ़ि आवेले जेवन सीजनल होखे ले। बरसात के मौसम में नदी नाला ताल सब में पानी चढ़ जाला आ आसपास के सूखल रहे वाली जमीन के डुबा देला। कुछ जगह अचानक ढेर बरखा हो गइले पर भी पानी ओतने तेजी से बह के निकल ना पावे के कारन जमा हो जाला, एकरा के जलजमाव कहल जाला आ इहो बाढ़ के एगो रूप मानल जाला।
परकार[संपादन करीं]
खेत्रिय[संपादन करीं]
केनियो केनीयो बुनी होखला से बाढ़ि आ जाला। अईसन तब होला जब बुनि चाहे बरफ गले से आवे वाला पानी जेतना हाली हाली जामा होला ओतने हाली निकल ना पावेला।
नदी के बाढ़ि[संपादन करीं]
लगभग हर नदी मे बाढ़ि आवेला।


text:
भोजपुरी समय, मनोरंजन डेस्क: पछिला साल जब 5 अगस्त के जब भारत सरकार अपना हिस्सा के कश्मीर से अनुच्छेद-370 आ 35ए के हटवलस त एकरा संगहीं जम्मू कश्मीर के राजनीतिक समीकरण आ परिदृश्य भी बदल गइल।
हालाँकि इहो एगो सांच बा कि तब से लेके अबहीं ले जदि एगो दूगो छिटपुट घटना के छोड़ दिहल जाओ त कश्मीर शांत बा। अइसन में जब उहां के माहौल बदल रहल बा त जाहिर तौर पर ओजा के बारे में लोग के आ देश के में की तरह के धारणा भी बनत बिगड़त बा।
एही सभ के बीच जब कश्मीरी मूल के हिंदी सिनेमा के प्रख्यात फिलिम निर्माता विधु विनोद चोपड़ा के फिलिम ‘शिकारा’ के ट्रेलर आइल तऽ की लोग के बुझाइल कि कहीं निर्माता कश्मीरी मूल के भइला के कारण बाकि आउरी फ़िल्मकारन के लेखां एह विवाद के भंजावे के त प्रयास नइखन करत? बाकिर सिनेमा हॉल से ई सिनेमा देख के निकलला पर सभ कुछ साफ हो जाता।
कश्मीरी पंडितन के नांव पर दशकन से राजनीति चल रहल बा, बाकिर अबहीं तक एह लोगन के सुरक्षित घर वापसी नइखे भइल। 19 जनवरी 1990 के बाद कश्मीर से निकलल भा ई कहीं कि निकालल गइल कश्मीरी पंडित परिवारों में से अधिकांश अपने देश में शरणार्थियन के ज़िनगी जी रहल बाड़न। विधु विनोद चोपड़ा के फिलिम ࢭ“शिकारा”अइसने दूगो शरनार्थियन शिव कुमार धर आ शांति धर के कहानी बा।
पर्दा पर ऊ 100 मिनट..
फ़िल्म के प्लॉट में शिव आ शांति 1990 के पहिले के कश्मीरी युवा बाड़न। दुनु जने पंडित हउअन। शिव के पकिया संघाती एगो मुस्लिम लइका लतीफ बाड़न। लतीफ़ के अब्बा(बाबूजी) शिव खातिर भी अब्बा जइसन बाड़ें। जहां लतीफ़ एक ओर कश्मीर से रणजी ट्रॉफी खेलेले उंहई शिव पीएचडी कर रहल बाड़न आ ऊ शौकिया कविता भी लिखेलन। फिलिम में देखावल बा कि कश्मीर में ‘लव इन कश्मीर’ नामके फिलिम के शूटिंग चल रहल बा। एह शूटिंग में हीरो-हीरोइन के ऊपर फिलमावल जा रहल गाना के बैकड्रॉप में कश्मीरी युवा जोड़ी के गुजरत देखावे के बा। एही सीन के शूटिंग में पहिला बेर आ अनायासे शिव आउर शांति के आपस में मुलाकात होला आ दुनू जने एक दुसरा के नियरा आ जाएले। ई नजदिकी दुनू जने के प्रेम आपसी प्रेम में बदल जाला आ दुनू जने बियाह के बन्हन में बन्हा जाले। इहां तक ई एगो सामान्य आ बहुते औसत कहानी लागेला, बाकिर एह कहानी में मोड़ तब आवेला जब शिव आ शांति के मोहल्ला में दूधवाला मोहल्ला में रहे वाला हाजी के मंशा शांति के सोझा बतावेला। एही जा से जवन हलटल के भूमिका बनेला ऊहे अगिला सै मिनिट ले पर्दा पर उतरल बा। बियाह के बाद से अपना नया घर में रह रहल शिव आ शांति के भी मोहल्ला में जरत घरन आ शहर के बिगड़त हालात के देख के बुझाए लागेला कि अब ओहू लोग के आपन घर छोड़ के पड़ी।
दुख आ दरद से भरल एगो प्रेम कहानी
ङ फिवलिम में देखावल गइल बा कि नायक नायिका के जवन घर बा “शिकारा” ओकरा नेंव में लतीफ के बाबूजी के लियावल पत्थर लागल बा। बाकिर बदलल हालात में शिव आ लतीफ़ के दोस्ती के नेंव हिल जाला। तलीफ़ शिव से कहेलन कि“हम तऽ अपना अब्बू के ना बचा पवनी , बाकिर तुं अपना बाबूजी के बचा लऽ ” एगो दोस्त के नाते लतीफ़ ई बात शिव के समुझावे ले। एह फिलिम में हमनी के सुने के मिलता कि लतीफ़ शिव के इंडिया चल जाए के सलाह देवऽतारे। ई फिलिम एही पृष्ठभूमि आ भूमिका में रचल एगो प्रेम कहानी बा। एह फिलिम में विधु चोपड़ा कश्मीर के इतिहास के बहुते संक्षेप में एगो मोंटाज के जरिए देखलवे बाड़न आ कहानी के लेके आगा बढ़ गइलव बाड़न। एह फिलिम के देखला पर बुझाता कि एह में कश्मीर में आतंकवाद के पनपे आ उहां(कश्मीर) के हालात बिगड़े के बारे में निर्माता आ निर्देशक कवनो विस्तार में नइखन गइल। 1989-90 के कश्मीर में चल रहल उथल-पुथल के ऊ संक्षेप में देखवले बाड़न। एह फिलिम में पूरा संवेदना के संगे कश्मीरी पंडितन के घाटी छोड़के जाए के चित्रण कइल गइल बा, बाकिर एह घटना के पाछा जवन नफ़रत बा तवना के एक ओर छोड़ दिहल गइल बा। एङ फिलिम में कतहूं आतंकवादियन के मुंह नइखे देखावल बस फिलिम में कुछ एक चलत-फिरत परछाईं मियर लउकता जवना के चलते लोग के आपन घर-दुवार छोड़के जाए के मजबुर होखे के पड़ता।
मुंह पर दरद के चिचिरी
एह सभ से मजबुर आ लाचार कश्मीरी जरुर लउकतारे। एह लोगन के देख के एगो दर्शक के रुप में दुख त होता बाकिर मन में केहू के प्रति घृणा आ हिंसा के भाव नइखे आवत। चोपड़ा के एह बात के तऽ परशंसा करे के पड़ी कि पंडित लोग के पक्ष के कहानी कहत घरी मुस्लमान के दुश्मन आ खलनायक नइखन बनवले, जवन कि आउरी फिलिम अमूमन हो जाला। ऊ दोसरा तरफ के लतीफ़, हाजी आ जमीन- जायदाद के किने-बेचे वाला दलाल के मन भी सटीक संदर्भ में रखले बाड़े। अगर ई कहल जाओ कि फिलिम “शिकारा” शुद्ध रुप से एगो अइसन प्रेम कहानी बा जवना के पृष्ठभूमि में कश्मीर आ कश्मीरी पंडितन के घाटी से निकलल बा त तनिको गलती ना होखी। इतिहास के किताबन में से निकलल दूगो पात्रन शिव आ शांति का जरिए हमनी के उनका माहौल आ अतीत से गुजरत समय आ तत्कालीन परिस्थितियन से मुलाकात होखेला। शिव आ शांति के विस्थापन आ प्रवास के घटनवन से उपजल संच्चाई एगो कठेस रुप में रोक जाला। एही कठेस आ रोकल संच्चाई से संकुचात उनकरा व्यक्तित्व में जवन एगो दुख आ पीड़ा बा ऊ झलकत आ सुनाई दे रहल बा। हंसी-खुशी आ आनंद के बेरा भी एह दुनू पात्रन के चेहरा पर जवन दरद लउकता, इहे एह फिलिम के खुबसुरती बा। फिलिम में विधु विनोद चोपड़ा नायक-नायिका के तौर पर आदिल खान आ सादिया का रुप में दूगो नया कलाकारन के चुनले बाड़न , जवन कि दर्शक के फिलिम के दुनू किरदारन के आउर नजदीक ले जाए में सफल रहता, आ पूरा संजीदगी आ बारिकी से अपना अपना भूमिका के परदा पर उतारल एह दूनू पात्रन के आउर ज्यादा विश्वसनीय बना रहल बा। पात्रन के दुख, दुविधा आ उनकर गतिशीलता के दुनू लोग बहुत बढियां तरीका से अपना भीतर उतरले बा लोग। फिलिम में आइल सहयोगी कलाकारन आ शरणार्थियन के भीड़ फिलिम के अस्थानीय रंग में रंगे में सफल भइल बा। अगर फिलिम के गीत संगीत के बात कइल जाव तऽ ई फिलिम के मोताबिक एकदम फिट बा। इरशाद कामिल के लिखल गीत आ नज्म़ किरदारन के परस्पर पेयार आ पीड़ा के भावपूर्ण शब्द दे रहल बा। अपना जड़-आ जमीन से कटल शरणार्थियन के जिनगी में देश में आइल पॉप कल्चर के असर आ ओकर एगो प्रतिकात्मक चित्रण बहुत बढिया ढंग से भइल बा।
एगो उमेद
फिलिम में एगो बियाह के सीन देखावल गइल बा जवना में आधुनिक संगीत सुना रहल बा जवन कि कश्मीरी रिवाजन के संगे कंट्रास्ट में बा। फिलिम के अंत में कश्मीर के कुछ मुसलमान लइकन के शिव के लगे उनका से मिले आइल देखावल बा, जवना में ओह लइकन में से एगो लइका जवन लीडर बा तवन शिव से कहऽता कि “ मास्टर जी हई कश्मीरी पंडी जी के नइखे देखले”। एहीजा फिलीम एगो उमेद आ दोस्ती के संगे खत्म होता, आ हमनी के एगो ई एहसास करावता कि शाएद शिव कश्मीर वापस लउट गइल बाड़न आ अब ऊंहा के लइकन के पढ़ावे के तइयारी कर रहल बाड़न।
राम प्रकाश तिवारी
सम्पादक, भोजपुरी समय


text:
भूमिका
संस्कृति हरेक समुडायके आपन मौलिक पहिचान हो । पहिचान, कौनो फेन जाटके आपन कला, संस्कृटि ओ भासासे जोरल रहठ् । थारू समुडायमे फेन अस्टे ढेर संस्कृटि रहल बा । जौन अब्बे ढेउरहस् लोप हुइना अवस्थामे बा । बँचल कुछ संस्कृटि बाह्य संस्कृटिके प्रभावमे बा । अब्बे उ संस्कृटिक मौलिकटा उपर फेन प्रस्न उठ्टि आइल बा । यिहेओरसे थारू समुडायके द्विविढामे रहटि आइल बा । ओ, आ अपने मेरके टर्क विटर्कसे समाज भिट्रे अन्यौलके स्ठिटि सिर्जना हुइल यठार्ठ फेन हमार ठन बा । ओम्हेंसे थारू समुडायके एक महट्वपूर्न टिउहार ‘गुरहि’ फेन हो ।
का हो गुरहि ?
‘गुरहि’ थारू समुडायके एक बाल टिहुवार हो ओ यिहिहे ढेउरजाने खाँज–खुज्लि फेंक्ना टिहुवारके रुपमे फेन लेठाँ । यि टिहुवार सावन महिनाके ओजरिया (शुक्ल पक्ष) के पञ्चमीके डिन परठ् । यिहे डिन हिन्दूनके नामपञ्चमी फेन परठ् ओ अवधी समुडायके गुडिया पर्व फेन परठ् । उहे कारनसे ‘गुरहि’ ओ नागपञ्चमि अक्के हो कना ढेउर मनैनके बुझाइ रहल बा । मने यि संयोग किल हो वास्टविकटा नै हो । थारू समुडायके ‘गुरहि’ टिहुवारके अपने सामाजिक मुल्य ओ मान्यटा बा कलेसे नागपञ्चमिके अपन बा । नागपञ्चमीमे साँप ओ बिख्खार किरनके पूजा कैजाइठ् मने गुरहिमे ना साँपनके पुजा हुइठ् ना टे कौनो बिख्खार बिच्छि, गोजरके । यि डुनु टिहुवारके मुल्य मान्यटा ओ लोक बुझाइ फेन अलग अलग रहल ओरसे यि अलगअलग टिहुवार हो कना बात बुझ्ना जरुरि बा ।
थारू समुडाय प्रकृटि पुजक् अठवा प्राकृट ढरम समूह भिट्टरके एक जाट हो । प्रकृटि प्रटिविश्वास कैना समुडाय रहल ओरसे प्राकृट ढरम हि थारू जाटिनके पुरान ढरम हो कना बात ढेर इटिहासकार उल्लेख कैले बटाँ । मने पाछेक समयमे हिन्दू ढरमके प्रभावसे आपनहे हिन्दू रहल डाबि करुइयनके संख्या फेन बा । उहे कारनसे कुछ हिन्दू ढरमके पौरानिक मान्यटा फेन थारू समुडायमे अनुसरन हुइटि आइल बा । यि स्वभाविक प्रकृया फेन हो । खस्मोर्वा बैठाइ फेन कारन हो । उहेसे एक औरेक ढरम, आस्ठा ओ संस्कृटिप्रटि सड्भाव ओ समान व्यवहारके कारन अन्य समुडायके सांस्कृटिक प्रभावसे कुछ संस्कृटि थारू समुडायके लाग आपने मौलिक होसेकल बा ।
‘गुरहि टिहुवार एक गुरहि (नेपाली भासामे गाइने किरा) से जोरल बा । गुरहि एक उरना किरा हुइँट् । यि मच्छर, भुस्का लगायट छोटछोट किराहे खैठाँ । यइनके संरच्छनसे मच्छर (लामखुट्टे) ओ भुस्का लगायट किरनमे कमि हुइना रोगबिरोग कम लग्ना बैज्ञानिक ढारना बा ओ यिहे किरनके पुजासे टमान मेकरे रोगबिरोग कम हुइना जनविश्वास थारू समुडायमे बा ।
लोक–मान्यटा
गुरहि टिहुवारसे सम्बन्ढि एक लोक बट्कुहि बा । टबक् जवानामे नरकमे मेरमेरिक किरनके संख्या बर्हल ओ रोग फेन फैलल् । रोगके कारन मनैनके अकालमे मौट हुइ लागल । मनैं मुँवट डेख्के स्वर्गलोकके डेंउटा फेन अचम्म पर गैलाँ ओ यि बात बुझक् लाग एक लवन्डिहे नरकलोक (पिर्ठमी) मे पठैलाँ । ओ, उ लवँरिया एक साढारन परिवार जलम लेहल् । ओकर बाल्यकाल बहुट सुखसे बिटल । परियारमे सक्कु जाने मजा मानिट । मने, ओकर भौजि कब्बो निक नैमन्ना उहेहे डेखके सहे नैसेक्ना, बहुट डुःख डिस् । विचारि उ सहके बैठे ।
उ छोटछोट लर्कन संगे खोब खेल्ना मन पराए ओ खेले । उहिहे लर्का फेन बहुट निक मानिंट । लर्कनसंगे उ चिर्कुट्टि चिर्कुट्टा लुग्रक गुरहि खोब मन पराए । मने, ओकर गुरहि डेखके ओकर भौजि सहे नैसेक्ना ओ गुरहि कबु नुका डेना टे कबु फेंका डेना करिस् । अइसिक करेबर उ बहुट डुःख माने । मुले उ कुछ कहे नैसेके । उ भौजिक डरसे कबु डेहरिक गोराटिर नुकाए, कबु घरक कोनुवाँमे । अइसिक नुकैलेसे फेन भौजी फेंकाडिस् । एक डिन अपन खेलौना गुरहिहस् किरनके उट्पट्टि कराइल् । जब गुरहि हावामे उरे लग्लाँ टब उ ओट्रा सुग्घुर सुग्घुर डेख्के बहुट फोंहाइल् । ओकर बाल सखि सहेलिन फेन कुडुक कुडुक खेले लग्लाँ । उहे गुरहि मच्छर, भुस्का लगायट छोटछोट किरनहे खाइ ओ मारे लग्लाँ । जिहिसे मच्छर, भुस्काके प्रकोप फेन कम हुइल हो ओ रोग बिरोग फेन कम हुइल ।
यहोर मनैनके फेन अकालमे मौट नैहुइलग्लिन । यहोंर जब मनैं चयनसे खाइ, पिए, सुटे लग्लाँ । आब उ लवन्डिहे फेनसे स्वर्गलोक जाइ पर्ना हुइलिस् । संगे उठ बैठसे ओकर बालसखी लोग उहिसे मोहिट होसेकल रहिँट । उहेसे उहिहे कौनो हालटमे नैजाइडेब कैह्के रोके छेंके लग्लाँ । लकिन केक्रो कुछ नैलागल् । उहिहे जैहि पर्ना हुइल ओरसे कोइ फेन रोके नैसेकल् ।
टब यहोंर ओकर सखिया गोहियन मेरमेरिक गुरहि ओ डगरामे भुख लग्लेसे खाइक लाग चना लगायटके खैना चिज डेके बाजा सहिट बिडाइ करे जैठाँ । यहोंर ओकर भौजि अपन छावइहे ओकर गुरहि अँछोरके बगाइ कैह्के सिखाके पठैले रठिस् । सक्कु सखिन लावा लावा झुलवा घालके चानकु कोंहरिक पहुरा लेके गाउँक् सिवानासम पठाइ जैठाँ । जब कोंहरि ओ चिर्कुटिक् गुरहि गुरहा डेके बिडाइ करे लग्ठाँ टब्बहें भौजिक् छावन अँछोरके बगैना ओ सोंटाले पिटे लागल टे उहे कोंहरि डेके पठैला ओ गुरहिहे गाउँसे बिडा कैलाँ ।
घर छोरके जाइबेर उ अपन घरक् डेहरिक गोराटिर ढैल गुरहि सम्झल । टब डाइहे डेहरि टिर ढइल् गुरहि मजासे ढैडेहो, मजासे सहेर डेहो कैह्के गिट गइटि असिक कहठ्,
दाङ बोले टिम्कि, महडेवा बोले ढोल
डेहरिक गोरटिर ढइल बा मोर गुरहि ।
ओत्र किल नैहो, स्वर्गलोक जाइबेर उ ढेर ठाउँ बिसैटि जाइठ् । अमली, असना, गुलरिक रुखुवा टिर बैठ्के अपन विरह असिक कहट्,
दाङ बोले टिम्कि, महडेवा बोले ढोल
अमलिक रुखवाटिर बैठहिं मोर गुरहि ।
दाङ बोले टिम्कि, महदेवा बोले ढोल
असनक् रुखवाटिर बैठहिं मोर गुरहि ।
दाङ बोले टिम्कि, महदेवा बोले ढोल
गुलरिक् रुखवाटिर बैठहिं मोर गुरहि ।
अइसिक भूख, प्यास, डुःख कस्ट झेल्टि उ स्वर्गलोकमे हाजिर हुइल् । यहोंर उहे लवन्डि गुरहिक् सम्झनामे यि गुरहि मनैना चलन चलल् हो ।
सामाढामा
गुरहिमे अपन चेलिबेटि नाटनट्कुरनहे नेंउट जाइठ् । नाटपाँट अइलेसे थारू घरेक् खानपिनके सामाढामा कैना पुरान चलन हो । बिहन्नि सुवर मर्ना लगायत काम आउर आउर टिउहारके नन्हे गुरहिमे फेन सामाढामा हुइल रहठ् । पहिलक् जबानामे लुगरा फाटा कम रहे उहेसे मुस्किलसे एक जोर जरावर मिले । घरक् सक्हुनके लग नैपुगाइ सेक्लेसे फेन लर्कन लग भर सिवइहि पर्ना रहे । गुरहि अस्राइ जाइबेर लावा लावा लुगरा घालके जैना हुइलक ओरसे लर्कनके फेन लावा जरावरके अस्रा रहिन् ओ घरक् गरढुरियक् बाढ्यटा फेन रहे । ओस्टक लर्कन लुग्रा सिलक उबेनु चिर्कुटिक गुरहि–गुरहा बनैना, लवन्डन लग रारा खरह्के सोंटा । सोंटा बनाइक लग लाल–काइल रंग ओ मूँज अठवा पूँज । चानक घुघरि (कोंहरि) चाना नै रहले डलहन बालि बर्का केराउ, भट्ठर निढ्ना, भुज्ना । पछिल्का समयमे भूजा फेन बिकल्पके रुपमा डेखा परल् बा । उहेसे भुजा भुज्ना । ओस्टके गुरहि उठैना नुइयाँ, सुपलि टठिया फेन चाहठ् ।
कैसिक मनाजाइठ् गुरहि ?
ओजरिया रातके चौठा डिन चौकिडरवा गाउँमे हाँक पारठ । ‘घुघरि भिजाउ रेउ ! घुघरि भिजाउ’ । गाउँक सक्कु जाने सन्झा चानक् घुघरि (कोंहरि, चानक एक विशेष प्रकारके परिकार) भिजैठाँ । डोसर डिन पञ्चमीक रोज सन्झा चाना निंढ्ठाँ ओ गाउँक् सक्कु घरके छोटछोट लर्का बिसेस लवन्डिन चिर्कुटिक टुक्रक् गुरहि, चानक घुघरि चाना नैरलेसे केराउ अठवा डलहन बालिके कोंहरी (घुघरि) ओ लवन्डन भर सोँटा (कोंर्रा) लेके टयार हुइठाँ । सोँटा रारा (काँस) के एक फुलरा अठवा डुइ फुलरा वाला रहठ् । यहोंर गाउँभरिक सक्कु लर्कनहे खोब जोग्निहस् सँपरैठाँ ।
साँझके गाउँके चौकिडरवा हाँक पारठ । ‘अरे ! गुरहि अस्राइ चलो रेउ, गुरहि अस्राइ टब गाउँक् लर्कनहे लेले लर्कनके डाइ, डाइ नैअइलेसे डिडि, फुइनके संगे लेके निकर्ठां । सक्कु जाने घरघरसे नुइयाँ, टठियामे गुरहि ओ घुघरि बहुट मजासे सेंरह मेंरहके निक्रठाँ । जब यहोंर गुरहि अस्राइ निक्रठाँ टब गाउँक् सक्कु घरक मल्किनियन, गरढुरिनियन या भन्सरिनियन टठिया ओ सुप्पा ठटैटि ‘खाँज खुजलि सक्कु लैजा, रोग बिरोग सक्कु लैजा कहटि घरक् भिट्टरसे निक्रठाँ ओ डगरसम गुरहिसंगे रोगबिरोग पठाइ अइठाँ । ओ पिर्ठमि लोक (पृथ्वी) छोरके स्वर्गलोक जाइबेर उ गुरहिसे सुनाइल विरहके भाव फेन गइठाँ
दाङ बोले टिम्कि महडेवा बोले ढोल,
अमलिक् रुखवाटिर बैठहिं मोर गुरहि ।
जब गौर्हि (गाउँभरके गोरु जम्मा हुइना ठाउँ) मे गाउँ भरिक लवन्डा लवन्डिन अठवा कन्या लवन्डिन जम्मा हुइठाँ । टब गाउँके पन्हेरवा एकठो निसाना गारठ् । ओकर एक पाँजर सक्कु लवन्डन पट्निक् पहाँटके ठरयइठाँ । यहोर लवन्डिन नुइयाँ, टठियामे लानल् गुरहि ओट्ठँहे फेकैठाँ ओ लवन्डन उहे गुरहिहे सोंटासे ठठैटि ‘डे घुघरि, डे घुघरि’ कहठाँ । ओकर बाड घुघरि मागे लग्ठाँ । छोटछोट बाबुनके अपन डाइ, डिडिनके सहयोगमे सक्भर ढेरजनहनहे पुग्नामेरके घुघरि बँट्ठाँ ओ बँट्टी गाउँके मरुवा (भुइह्यारठान) मे जैठाँ । उहाँँ गाउँक् ग्राम डेंउटनहे प्रसाड चर्हाके मरुवक् छप्रक् उप्पर छिट्ठा, ओ घुघरिमे डुब्बा मिलैठाँ । असिके डब्बा मिलाइल घुघरि खैना योग्य जो हुइठ् ओ बँट्ना काम फेन ओराइठ् । ओ सक्कु जाने अपन अपन घर अइठाँ । घर आके फेन अपन घरक् उप्पर, अनाज ढैना ढनसार ओ बारिमे लगाइल टिनाटावनमे छिट्ठा । अइसिक करलेसे घरेम भूटप्रेट नैअइना, रोगबिरोग ओ खाँज खुजलि नैलग्ना, बख्खारिमे बरकट अइना, बारिके टिनाटावन फर्ना थारू समुडायमे जनविश्वास बा ।
ओस्टेके लवन्डनसे ठटाइ लैगइल सोंटा कोइ फेन नैडेख्ना मेरके नुकाके अठवा चोराके नान्जाइठ् । उ नानके टिनहाँ बारिमे बाँढजाइठ् । अइसिक करलेसे किरा फटिंगा नैलग्ना ओ फल फेन मजा लग्ना बात थारू समुडायमे सामाजिक ढारना रहल बा । ओस्टेके उहे सोंटाहे ढूप लगाके घोटके घाउ, खट्रामे लगैलेसे चोखैना, पेट बट्ठी ओ जुरि आइलेसे फेन यि बिरुवक् रुपमे काम लग्ना जानकारलोग बटैठाँ । अइसिक गुरहि टिहुवार विढिवट् ओराजाइठ् ।
यि खास कैके छोटछोट लर्कनके टिहुवार हो अठवा कन्या लवन्डि सहिटके टिहुवार हो । यि टिहुवारहे भातृत्व प्रेमके टिहुवार फेन मानजाइठ् । घुघरि बँट्ना जौन चलन बा । यि एक डोसरमे भावनात्मक सम्बन्ढ जोरठ ओ आत्मविस्वास पैडा करठ् । ओट्रे किल नै यि टिउहारमे अपन चेलिबेटि, नाटनट्कुर फेन नेउँट् जैना हुइलक ओरसे आत्मियता बर्हठ्, कलेसे खेटिमाटि कैलक जिउ, हिलाकिचाके कारन आँगेम् खाँज खुजलि ओ अपन अन्नबालि फेन सप्रना जौन सामाजिक ढारना बा यिहिसे फेन यकर महिमा बर्हके आइल् बा ।
©2021 All rights reserved | Tharunk.com


text:
भोजपुरी में बच्चा के जनम पर सोहर गावे के परंपरा बा.सायेदे कवनो सोहर बा, जवना में राम के तोख आ वर्णन नइखे. एह हिसाब से भोजपुरिया परिवार में जनमे वाला हर बालक राम होला, ओकर माई कौशल्या होली आ पिता दशरथ होले. मोका राम जनम के रामनवमी के बा....उत्तर प्रदेश, बिहार, झारखंड April 22, 2021, 1:27 pm IST
जिस चीन में कोरोना का वायरस पैदा हुआ, जहां से पूरी दुनिया में वह फैला, उसी चीन में कोरोना तकरीबन काबू में आ चुका है. इसके लिए चीन सरकार ने क्या किया? जिन जगहों पर कोरोना का प्रकोप ज्यादा था, उन जगहों को संवेदनशील स्पॉट घोषित किया. उनकी चाकचौबंद तालाबंदी ......blog, ब्लॉग April 18, 2021, 4:41 pm IST
भोजपुरिया समाज में मीन संक्रांति यानी सतुआन के दिने लोग कवनो अमनिया इनार-कुआं, तालाब – पोखर आउर नदी में नहाला. ओइसे त जे गंगा किनारे के बा, भा जेकरा गांव के लगे कवनो नदी बिया त ओहि में सतुआन के नहाला, ना त लोग सरयू जी में नहाए के तवज्जो देला. सरयू के बारे में भोजपुरी समाज में मान्यता ह कि ऊ कुआंर नदी हई. ई संजोग बा कि ई अकेल नदी बा, जवना पर कवनो अभी ले बांध नइखे बनल....उत्तर प्रदेश, बिहार, झारखंड April 14, 2021, 2:32 pm IST
गंगा के माटी के असरे कहल जाई कि इहवां जनमल लोग के केतनो दुख झेले के परो, बाकिर ऊ आपाना स्वाभिमान पर आंच ना आवे देला. भरोसा नइखे त 1763 से करीब 1800 ईस्वी तक चले वाला संन्यासी विद्रोह के यादि करीं....बिहार, भोजपुरी न्यूज़ April 8, 2021, 3:52 pm IST
आम के फेंड़ त अबहियों खूब भा, बाकिर महुआ कमतरा गइल बा. तीस-चालीस साल पहिले भोजपुरिया इलाका में भी ऊ बेयार बहलि सुरू हो गइल रहे, जवना में फेंड़-खूंट के बेंचल आ काटल जइसे सवख हो गइल रहे. उहे ऊ दौर रहे, जब भोजपुरिया समाज भी आधुनिकता की ओर आगे बढ़त रहे....उत्तर प्रदेश, बिहार, झारखंड April 7, 2021, 7:00 pm IST
फागुन के राति केहू तरी पुरान-धुरान दू-तीनि गो चदर साटि के काटि दिहले. बाकिर चइत आवते पछताए लगले. फेरू से रतिया खा ठांडा बढ़े लागल. उनुका फेरू कमर के जरूरत महसूस होखे लागल आ कमर खातिर से बाछि बेचे के परल आ कमर कीनले, त ई ह चइत के कहानी....उत्तर प्रदेश, बिहार, झारखंड April 6, 2021, 7:19 am IST
भोजपुरी समाज में फगुआ पर गारी-गलउज भी खूब होला. पहिले त बांस के फिचुकारी बना के लोग रंग खेलत रहल हा, त काताना लोग गोबर-पांक, पनरोह के कादो से ही फगुआ के उल्लास मनावत रहल हा....बिहार, भोजपुरी न्यूज़ March 29, 2021, 12:33 pm IST
कोरोना के डर के बावजूद भोजपुरिया इलाकन के चट्टी-चौराहन पर होली के हुलास लोगन के कपार पर चढ़ि के बोलि रहल बा. संस्कृति आ परंपरा के एह तेवहार में जोगीरा के बहाने अश्लीलता के असर त पहिलहुं रहल बा. बाकिर पिछिला कुछु साल में एह में बढ़ोतरीये भइल बा....उत्तर प्रदेश, बिहार, झारखंड March 26, 2021, 5:17 pm IST
दिल्ली केंद्र शासित प्रदेस ह, आ मौजूदा कानून में वेवस्था रहल बा कि भूमि आ कानून वेवस्था छोड़ि के सभ क्षेत्र में दिल्ली विधानसभा कानून बना सकेले आ ओकरा के लागू कइ सकेले. हालांकि कानून के मोताबिक मानल जात रहल हा कि ई बेवस्था ओइसन राज्यन जइसन नइखे, जवन पूर्ण राज्य कहाले स. उदाहरण खातिर उत्तर प्रदेश, बिहार, झारखंड आदि पूर्ण राज्य हवन स....देश, दिल्ली-एनसीआर, भोजपुरी न्यूज़ March 19, 2021, 11:00 am IST
बलिया जिला (Balia, UP) के मुख्यालय के एलडी कॉलेज (LD College, Balia) में ओह घरी हामार इंटर कालेज में हिंदी के एगो लेक्चरर साहेब रहले. दूइ साल में ऊ खूब क्लास लेले होइहें त दस गो भा बारह गो. उनुकर एगो क्लास आजु ले यादि बा..ओइसे त उ जब क्लास में आवसु त अल-बल्ल कुछुओ बोलसु. अलबलाह सवाल पूछसु. विद्यार्थी लोग उहनीं के जवाब दिहला ले ज्यादा मजा लेत रहे लोग....उत्तर प्रदेश, बिहार, भोजपुरी न्यूज़ March 16, 2021, 3:39 pm IST
माघ में अइसन जाड़ परत रहल हा कि ओकरा बारे में जब भी चर्चा होई त कहाई, माघ में ठार चुअता. माघ के अइसन महीना होला, जब खेत में ठाढ़ गहूं, बूंट, मटर, लेतरी आदि फसल के दाना के दूध धीरे-धीरे काड़ा होखल शुरू हो जाला....उत्तर प्रदेश, बिहार, झारखंड March 9, 2021, 2:42 pm IST
नेवान भोजपुरी के अइसन शब्द बा, जेकर जोड़ शायदे कवनो भाषा में होखे. नेवान माने सीजन के फल, अनाज, तरकारी के पहिलका सवाद. ओइसे त खाइल-पियल भारतीय सभ्यता में पवित्रता के बोध से भरल रहल हा. ईहां भोजन बनावल, ओकरा के परोसल आ खियावल सभ्यता के हिस्सा रहल हा. ...उत्तर प्रदेश, बिहार, झारखंड February 23, 2021, 7:07 pm IST
हकीकत में फागुन के आवे में अबहीं भले कुछु दिन के देर बा, बाकिर पछुआ हवा धीरे-धीरे चले लागल बा. तीसी, सरसों, रहरि के फूल के सुगंध आ आम-लीची के मोंजरि के मातल गंध से सनल फगुनहट सरसराहट से भोजपुरिया समाज में बउरहटि के संकेत मिले लागल बा....उत्तर प्रदेश, बिहार, झारखंड February 19, 2021, 10:26 pm IST
बलिया से पूरब चलबि त करीब पच्चीस किलोमीटर एगो गांव बा रामगढ़. रामगढ़ के टिकरी आताना मसहूर बा कि बलिया के का कहीं, आसपास के जिला चाहे बिहार के आरा, बक्सर, छपरा भा सीवान होखे, चाहे उत्तर प्रदेश के गाजीपुर, मऊ, कुशीनगर आदि,रामगढ़ के टिकरी के फरमाइश जरूर कइल जात रहल हा....उत्तर प्रदेश, बिहार, झारखंड February 18, 2021, 5:05 pm IST
PICS: The Ghost फेम सोनल चौहान का बड़ा बयान, बोली- प्रभास की 'Adipurush' बदल देगी भारतीय सिनेमा की पहचान और..
टिम डेविड से लेकर डर्क नैंस तक... 5 खिलाड़ी जो दो देशों की ओर से T20 इंटरनेशनल क्रिकेट में मचा चुके हैं धमाल
KK goswami: वॉचमैन के डंडा मारने से हफ्ते में एक बार खाना खाने तक, जानें 3 फीट के इस एक्टर की स्ट्रगल कहानी


text:
पिछला दिने मुंबई के पंचम स्टूडियो में निर्मात्री रंजू सिन्हा आ सुदीप पाण्डेय का हाथे नारियल फोड़वा के एगो भोजपुरी फिल्म “कसम तिरंगा के” के संगीत मुहुर्त करावल गइल. देश के बचावे खातिर आपन जान दे देबे वाला नायक का कहानी पर बनल एह फिल्म के दुखान्त भोजपुरी सिनेमा के पहिला उदाहरण होखी. मुहुर्त का मौका पर रंजू सिन्हा के लिखल गीत के गायक विनोद राठौर का आवाज आ अमन श्लोक का संगीत निर्देशन में शाहिल रिकार्ड कइले. फिल्म के मुख्य कलाकारन में सुदीप पाण्डेय, लवी रोहतगी, स्नेहा, गिरी शर्मा, मनोज टाईगर वगैरह के नाम बा. निर्देशन राजेश सोनी के होई.
(स्रोत – संजय भूषण पटियाला)
24 total views, 2 views today


text:
उत्तर प्रदेश के जिला सभ के लिस्ट
भारतीय राज्य उत्तर प्रदेश के जिला सभ एकर प्रशासनिक बिभाग हवें जिनहन के कुल संख्या 75 गो बाटे (साल 2016)।[1] जिला सभ से बड़ इकाई मंडल होला, मने कि पूरा प्रदेश के कई गो मंडल में बाँटल गइल बा आ हर मंडल में कई गो जिला बाड़ें। मंडल के प्रशानिक अधिकारी कमिश्नर होला जेकरा हिंदी में मंडलायुक्त कहल जाला।
जिला के प्रशासनिक मुखिया जिला कलेक्टर होला जेकर सहायता खातिर कई ठे डिप्टी कलक्टर लोग होला। कानून ब्यवस्था के जिम्मेवारी, जिला स्तर पर, पुलिस कप्तान (ऍसपी) के होला।
बनबिभाग के मुख्य अधिकारी, एह स्तर पर, जिला बन अधिकारी (डीऍफ़ओ) होलें।
एक ठो जिला के निचला बिभाजन भी होला। हर एक जिला के कई तहसील में बाँटल गइल बा आ फिर तहसील सभ के कई ब्लॉक (बिकासखंड भा प्रखंड में बाँटल गइल बाटे। जिला स्तर पर कचहरी होल आ जिला जज लोग होलें।
पंचायती राज ब्यवस्था में भी जिला एगो प्रमुख इकाई होला आ एक तरह से सभसे बड़ इकाई भी होला। पूरा राज्य के जिला स्तर पर जिला पंचायत सभ में बाँटल गइल बा, एकरे नीचे क्षेत्र पंचायत (ब्लॉक में) आ ग्राम पंचायत (गाँव स्तर पर) होखे लीं। जिला पंचायत के सदस्य लोग के चुनाव सीधे जनता करे ले आ ऊ लोग आपस में एगो जिला पंचायत अध्यक्ष चुने लें। एह ब्यवस्था के मुख्य काम जिला आ एकरे निचला स्तर पर बिकास के कामकाज के देखरेख होला।
मंडल अनुसार विभाजनसंपादन
अंगरेजी अच्छर क्रम में जिला सभ के लिस्टसंपादन
इहो देखल जायसंपादन
संदर्भसंपादन
- ↑ http://up.gov.in/upmap.aspx
- ↑ "NIC Policy on format of e-mail Address: Appendix (2): Districts Abbreviations as per ISO 3166-2" (PDF). Ministry Of Communications and Information Technology, Government of India. 18 August 2004. pp. 5–10. Retrieved 30 जनवरी 2009.
- ↑ "Districts : Uttar Pradesh". Government of India portal. Archived from the original on 10 मई 2012. Retrieved 30 जनवरी 2009.
- ↑ 4.0 4.1 4.2 4.3 4.4 जनसंख्या २०११